****

# Vorwort

Wieder einmal ging ein Jahr vorüber, und wir befinden uns am Ende des Jahres 2020 – Zeit, einige Bücher noch aufzuarbeiten, die ich Euch anbieten möchte.

Dieses Jahr hat uns allen eine Menge abverlangt – doch Gott hat uns hindurchgetragen.

Für mich persönlich bot die Zeit, die ich gewonnen habe, die Gelegenheit, einige neue Bücher zu erstellen. Gleichzeitig überarbeite ich viele der alten Bücher, sei es, um Fehler zu beheben oder neue Inhalte hinzuzufügen. Zunächst möchte ich die bestehenden Autorenbücher bearbeiten, danach sollen dann die Bücher zum Kirchenjahr, die Andachtsbücher und 1-2 neue Reihen aktualisiert werden.

Vielleicht hat aber auch der eine oder die andere Lust, mitzumachen und neue Bücher zu erstellen – sprecht mich einfach an.

Euch allen wünsche ich Gottes reichen Segen und dass Ihr für Euch interessante Texte hier findet. Für Anregungen bin ich immer dankbar.

Gruß & Segen,

Andreas

# Zitate

## Vom Gebet der Kinder

Es ist fruchtparlich on allen zweifel/ daß man die kind anfangs inn der schull anhalte/ vnd lerne sie im geist vnd der warheyt ernstlichen betten/ darauß nitt allein sie/ sonder ettwan auch farlessige elteren/ ja ein gantz haußgesind mag verbesseret werden/ so sie sehen den kindischen eyffer vnd Christenliche zucht/ sich aber in vnwissenheit eraltet/ Darumb sollen die schulmeister die kind erstlichen leren/ zu Gott durch Jesum Christum inn aller notturfft allein ruffen/ vorauß sollend sie leeren den verstand des Vatter vnsers/ vnnd andere kurtze Psalmen vnd Gebettlen/ so auff daß kurtzest auß der geschrifft geklaubet/ auff welche wir auch niemandt verbunden wöllen haben/ daß wir nit erachtet werden/ als die so neüwe Hortulos animae beschryben/ dann der geist des gebets/ soll an khein wort/ statt/ oder zeit/ nach zall/ angebunden sein/ sonder frey/ ongespert bleiben/ rc.

# Gebete

## Ein gebett nach dem Catechismo/ daß der diener der Kirchen vorlißt

ALlmechtiger Gott himmlischer vatter/ diewyl dir wolgefallen/ daß sich die menschen nach deinem gnädigen willen/ so lang dir gefällig wuchsen vnnd mehreten/ So bitten vir dich durch dein geliebten sun Jesum Christum/ daß du disen vnd allen kindern/ welchen dein geliebter sun Jesus Christus daß himmelrych versprochen/ wöllest gnädigklichen vonn der wiegen auff zu dir ziehen/ damit sie inn deiner erkantnuß erwachsen, zunemmen/ vnd nach deinem vätterlichen willen biß an jr end leben. Durch den selben HERREN Jesum Christum. Amen.

## Ein gemeyn gebett vmb wolstadt/ fürdernuß der Christenheyt rc.

HERR Got vnd himmlischer vatter/ du weyst in was angst/ verderbnuß/ vnd vnglauben/ vnsere eltern vor zeiten gestanden/ vnnd daß der böß same alles übels/ nit wirt außgereüttet biß an den tag der zukunfft Christi/ wir bittenn dich auß hertzlicher begird/ hilff deiner Christenheydt/ entledig sie vonn allem trübsal vnd zwang/ bewar sie ewigklichen mitt deinem Heyligen geist/ vnd heilsamen wort. Amen.

## Wann das kind straffwurdig

O Barmhertziger Got/ auß der tieffen nott ruff ich dich an/ merck auff mein kläglichs klagen vnnd schryen. Ich hab gesündiget/ vnd bin allzeit straffwürdig/ gib mir gedult inn der zucht/ laß mich vor dir vnnd yederman wider gnad finden/ durch Jesum Christum vnseren HERREN. Amen.

## Ein gebett/ so das kind ettwas schwären befelchs hatt auß zurichten

LIeber getreüwer Vatter im himmel/ du hast geheissen allen elteren zu gehorsamen/ gib mir kleinverstendigen/ daß ich iren befelch nach deinem wolgefallen möge außrichten/ damit dein eer allzeit gefürdert werde/ durch JEsum Christum. Amen.

## So das kind zur predig gatt

ACh lieber getreüwer vatter/ ich bitt dich/ laß mir kein mangel an der seelen speiß/ damitt ich nicht ewig verderbe/ laß das sämln deins heyligen worts/ durch die krafft des heyligen geists/ inn mein hertz on allen betrug einwürtzlen/ daß es hundertfeltige frucht bringe/ durch Jesum Christum. Amen.

## So ein kind zu leer gat

O Himmlischer Vatter/ ich bit dich durch Jesum Christum vmb ein gelirnig/ verstendigs vnd fleissigs hertz/ daß ich möge dein vätterlichen willen vnd ewige weißheit/ durch das fürtragen meiner leerer vnd zuchtmeyster fassen/ vnd darnach leben/ Gib ihnen auch deinen Heyligen geist/ daß sie ihr ampt vnd arbeit an mir zu warer besserung recht gebrauchen/ damit die gottseligen frücht des glaubens/ vnnd die werck des liechts zu seiner zeit sich erzeigen/ dir zu lob vnd preiß durch Jesum Christum. Amen.

## Beichtgebet

ICh bekenn himmlischer vatter/ daß alles mein leben verunreinet vnnd sündig ist/ vnd ich dein vätterlichen willen on vnderlaß vilfaltig übertrit/ Aber lieber Vatter biß mir gnädig/ verzeyhe mir meine sünd/ durch Jesum Christum/ werilff mir zum besserlichen lebenn/ daß bitt ich/ O vnser vatter im Himmel/ geheyliget/ rc.

## Morgengebet

DAs walt sy Gott. Ich stehe auff inn dem nammen des vatters/ vnd des suns/ vnd des heyligen geists. Vnser vatter der du bist inn den himmlen/ rc.

O barmhertziger Gott vnd vatter/ ich sag dir lob vnd danck/ daß du mich dise nacht/ vor aller gefärlicheit seel vnd leibs erhalten hast/ bewar mich durch den heyligen geist disen tag vnd alle zeit/ daß ich nach deinem heyligen willen mitt Christenlicher zucht/ weißheit/ vnd brüderlicher liebe/ gegen yeder man on anstöß mög wandlen. Amen.

## Abendgebet

O Barmhertziger Gott/ ich befilch dir mein seel vnnd leben dise nacht/ vnnd alle zeit inn deine vätterliche handt/ auff daß du mich inn Christo vnserem leben vnd aufferstehung vor dem ewigen todt vnd allem übel bewarest/ durch den selbigen JEsum Christum Amen/ rc. Sterck mir im hertzen die bekantnuß des glaubens. Ich glaub in den einigen Gott/ vatter allmechtigen/ rc.

## Dankgebet nach dem Essen

WIr sagen dir lob vnd danck HERR Gott himmlischer vatter/ vnnd bittend dich/ das/ wie du unsere leib gespeiset hast/ auch also vnsere seelen allzeit inn warem glauben/ vnd deiner erkantnuß gnädigklichen erhalten wöllest. Amen. Lasset vns bekennen vnsern heiligen Christlichen glauben. Ich glaub inn einen Gott/ vatter allmechtigen/ rc.

## Tischgebet

O Barmhertziger Vatter du speisest vnd ernerest alle Creaturen/ speiß vnd tränck vns mitt allen deinen geistlichen vnd leiblichen gaben/ daß wir sie nit mißbrauchend/ sonder allein zu dyner eer/ auch zu aller eerlicher arbeyt/ vnd allem gutem gestercket/ frumbklich/ vnnd vnschuldig vor dir wandlen vnnd leben mögen. Vatter vnser/ rc.

## Sündenbekenntnis

LIeber herr Gott vnnd vatter/ ich erkenn/ vnd weyß wol/ daß in disem meynem verderbten fleysch nichts guts ist/ auch alle zeyt mehr lust hat zu dem argen vnd bösen dann zu dem gutten/ Darumb so bitt ich dich lieber HERR barmhertziger Gott vnnd Vatter/ durch vnsern lieben HERREN Jesum Christum/ vmb vergebung vnnd nachlassung aller meiner missethat.

Wöllest auch mein seel/ leib/ leben/ vnd gut/ vor aller gfar vnnd schaden meiner widerwertigen/ vnnd vor dem schandtlichen teüfel/ auch meinem eygnen verderbten fleisch/ vnnd vor allem übel/ so wider dich mein Gott ist/ heüt vnd alle zeit behüten/ segnen vnd bewaren/ Amen.

Du wöllest auch lieber HERRE Gott dein angesicht/ über mich armen schwachen sünder lassen leüchten/ vnnd also gnädig sein/ daß ich dich recht erkennen/ vnnd mich nach deinem gnädigen willen vnnd gefallen halten möge/ Amen.

O HERRE Gott erhebe dein angesicht über mich armen sünder/ in aller trübsal/ angst/ anfechtung/ vnd nott/ gib mir deinen heyligen friden/ erhalt vnd mehre inn mir immerdar denn ware glauben. Amen.

# Lieder

## Ein Lied

Wir bitten vmb den heyligen geist/  
zum aller meist/  
vmb liebe vnnd den glauben:/:/  
Daß vnnser hertz vnnd mund on list/  
den HERREN Christ/  
bekenne on berauben/  
des bösen feind/  
der gar geschwind/  
wider vns stadt/  
vnnd nitt nach lat/  
ob er vns möchte schaden.

## Ein Lied der gemeind zu Reichenweyler **vmb beharliche besserung vnd bestand/ zu singen im thon/ Mag ich vnglück nitt widerston.**

REich ist Gott von barmhertzigkeit/  
wie gschrifft anzeigt/  
vnd will vns nit verlassen/:/  
Er hatt sein Wort zu diser frist/  
durch Jesum Christ/  
fürtragen lon on massen/  
Gott lob vnd preiß/  
mitt allem fleiß/  
wir singen dir/  
von hertzes bgir/  
wölst vnser bett erhören.

Entrunnen seind wir vonn der schand/  
vnds teüffels band/  
darinn wir lagen gfangen/:/  
In vnglaub vnnd auch falschem won/  
das hatt gethon/  
daß wir seind irre gangen/  
Vonn Gottes wort/  
welchs ist der hort/  
vnd helffen thut/  
zum höchsten gut/  
mehr vns den rechten glauben.

# Quellen:

Sämtliche Texte sind der [Glaubensstimme](http://www.glaubensstimme.de/) entnommen. Hier sind zumeist auch die Quellangaben zu finden.

\_\_\_\_----\_\_\_\_----\_\_\_\_----\_\_\_\_----\_\_\_\_----\_\_\_\_----\_\_\_\_----

Die Bücher der Glaubensstimme werden kostenlos herausgegeben und dürfen kostenlos weitergegeben werden.

Diese Bücher sind nicht für den Verkauf, sondern für die kostenlose Weitergabe gedacht. Es kommt jedoch immer wieder zu Fragen, ob und wie man die Arbeit der Glaubensstimme finanziell unterstützen kann. Glücklicherweise bin ich in der Situation, dass ich durch meine Arbeit finanziell unabhängig bin. Daher bitte ich darum, Spenden an die **Deutsche Missionsgesellschaft** zu senden. Wenn Ihr mir noch einen persönlichen Gefallen tun wollt, schreibt als Verwendungszweck „Arbeit Gerald Haupt“ dabei – Gerald ist ein Schulkamerad von mir gewesen und arbeitet als Missionar in Spanien.

Spendenkonto: **IBAN:** DE02 6729 2200 0000 2692 04,   
**BIC:** GENODE61WIE

Alternativ bitte ich darum, **die Arbeit der Landeskirchlichen Gemeinschaft Schlossplatz 9 in Schwetzingen zu unterstützen.** Die Landeskirchliche Gemeinschaft „Schlossplatz 9 in Schwetzingen ist eine evangelische Gemeinde und gehört zum Südwestdeutschen Gemeinschaftsverband e. V. (SGV) mit Sitz in Neustadt/Weinstraße. Der SGV ist ein freies Werk innerhalb der Evangelischen Landeskirche. Ich gehöre dieser Gemeinschaft nicht selber an, und es gibt auch keinen Zusammenhang zwischen der Gemeinde und der Glaubensstimme, doch weiß ich mich ihr im selben Glauben verbunden.

LANDESKIRCHLICHE GEMEINSCHAFT „SCHLOSSPLATZ 9“ 68723 SCHWETZINGEN

Gemeinschaftspastor: M. Störmer, Mannheimer Str. 76,  
68723 Schwetzingen,

IBAN: DE62 5206 0410 0007 0022 89  
Evangelische Bank eG, Kassel

Andreas Janssen   
Im Kreuzgewann 4   
69181 Leimen

Natürlich suche ich immer noch Leute, die Zeit und Lust haben, mitzuarbeiten - wer also Interesse hat, melde sich bitte. Meine Email-Adresse ist: [webmaster@glaubensstimme.de](mailto:webmaster@glaubensstimme.de). Insbesondere suche ich Leute, die Texte abschreiben möchten, bestehende Texte korrigieren oder sprachlich überarbeiten möchten oder die Programmierkenntnisse haben und das Design der Glaubensstimme verschönern können.