# Ein Bild, das Text enthält. Automatisch generierte Beschreibung

# Vorwort

Wieder einmal ging ein Jahr vorüber, und wir befinden uns am Ende des Jahres 2020 – Zeit, einige Bücher noch aufzuarbeiten, die ich Euch anbieten möchte.

Dieses Jahr hat uns allen eine Menge abverlangt – doch Gott hat uns hindurchgetragen.

Für mich persönlich bot die Zeit, die ich gewonnen habe, die Gelegenheit, einige neue Bücher zu erstellen. Gleichzeitig überarbeite ich viele der alten Bücher, sei es, um Fehler zu beheben oder neue Inhalte hinzuzufügen. Zunächst möchte ich die bestehenden Autorenbücher bearbeiten, danach sollen dann die Bücher zum Kirchenjahr, die Andachtsbücher und 1-2 neue Reihen aktualisiert werden.

Vielleicht hat aber auch der eine oder die andere Lust, mitzumachen und neue Bücher zu erstellen – sprecht mich einfach an.

Euch allen wünsche ich Gottes reichen Segen und dass Ihr für Euch interessante Texte hier findet. Für Anregungen bin ich immer dankbar.

Gruß & Segen,

Andreas

# Christlicher vnd kurtzer vnterricht Von vergebung der Sunde/ vnd Seligkeit.

Durch Justum Jonam/ Doctor.

Da bey findestu etliche furneme vnterschied/ zwischen reiner Christlicher lere des Euangelii/ vnd der Abgöttischen Papistischen Lere.

Wittemberg/  
Anno M. D. XLij.

**Waruff stehet deine Seligkeit**  
Antwort: vff der blossen gnade Gottes/ also/ wenn mein hertz vor Gottes zorn wider meine sund erschrickt/ vnd warhafftige angst/ forcht/ vnd leid fület/ sol ich mit rechtem Glauben das Euangelium fassen/ gewis vnd fest gleuben/ das mir der Ewige lebendige Gott/ meine sunde/ vmb seines Eingebornen Sons Jhesu Christi willen/ aus seiner barmhertzigkeit/ nicht von wegen meiner verdienstvergeben wil/ Rom. iij. So schliessen wir nu/ das der Mensch durch den glauben gerecht wird/ one die werck des Gesetzes/ Bey diesem spruch sind andere mehr zeugnis zu mercken/ als Rom. 4. vnd 5. vnd Ephes. 2. Durch gnade seid jr selig worden/ durch den Glauben/ rc. Vnd ist gewislich solchs durchaus/ die Ewige eintrechtige/ gewisse lere der Kirchen Gottes/ von Gott geoffenbaret vnd gegeben/ vnd durch Adam/ Nohe/ Abraham/ die Propheten/ Christum/ vnd die Apostel/ geprediget/ Vnd hat Gott seine wunderbarliche zeugnis da zu gethan/ diese lere zu bestetigen vnd zu erhalten.

**Wie geschicht solches in vns?**  
Antwort: Als Adam vnd Eua durch den Teuffel betrogen/ den jemerlichen fall gethan/ von Gott gewichen/ vnd nu nicht anders haben dencken können/ denn das sie von Gott ewiglich müssen verworffen sein/ vnd were also gewesen/ so Gott nicht gnad erzeigt hette/ vnd diesen vnergrüntlichen Radt beschlossen/ seinen Son zu senden/ vnd jn zur versünung zu machen/ da hat Gott noch im Paradis zwo predig selbs angefangen/ nemlich die Sünd angezeigt/ vnd gestrafft/ vnd dabey einen trost geben vnd zugesagt vom künfftigen samen der des Teuffels werck/ sund vnd Tod vertilgen/ vnd widerumb gerechtigkeit vnd ewiges Leben anrichten würde.

Diese zwo Predigt hatt Gott für vnd für/ wunderbarlich durch die Veter vnd die Propheten erhalten vnd wiederumb angericht/ Wie auch vnser Heiland Christus befelh thut von diesen zweien stücken/ vnd spricht zu den Aposteln/ Sie sollen predigen in seinem namen/ das ist in seinem befelh vnd krafft/ Bus vnd Vergebung der Sünden/ vnd das solche predig ein Göttlicher grosser ernst sey/ ist klar bewisen am HErrn Christo/ Denn wie wol Gott die sund mit vielen grausamen Plagen in der Welt/ Tod/ vn allerley Elend/ mit Kriegen vnd verwüstungen straffet/ so ist doch kein grösser Zeugnis des ernstlichen zorns wider die sund denn dieses/ das kein andere Person den ewigen Gott hat versünen mögen/ denn allein der eingeborne Son Jhesus Christus/ Wer den zorn gering achtet/ achtet auch diesess Opffer gering. Da gegen hat auch Gott seine grosse liebe gegen vns nicht hoher beweisen können/ denn damit/ das er seinen Son fur vns gegeben/ durch dieses Pfand macht er vns seiner gnaden gewis.

Also wircket nu Gott in seiner Kirchen fur vnd fur/ durch diese zwo predigt/ Strafft die Sund/ das wir Gottes zorn erkennen/ gros achten/ erschrecken. Dagegen gibt er auch Vergebung der sund vmb des mitlers willen Jhesu Christi/ denen so solches mit glauben annemen/ nimpt sie an/ vnd fehet an in jnen durch den heiligen Geist ein new liecht vnd erkentnis Gottes vnd gehorsam/ vnd machet sie Erben des ewigen lebens.

**Warumb bawestu auff Gnade?**  
Antwort. Drey grosser vrsachen sind/ darumb man also leret von der gnade/ wie gesagt ist7 Das wir vergebung der sunden erlangen/ vnd mit Gott versunet werden/ aus gnad allein durch glauben an Christum/ nemlich.

Die erste/ Das man dem Heiland vnd Mittler Christo gebürende ehr gebe/ der allein der versunder ist/ Rom. iij.

Die ander/ Das dein hertz ein gewissen bestendigen Trost habe/ vnd könne schliessen/ das gewislich Gottes will sey/ die Sund zu vergeben/ vnd das sie DIR auch gewislich vergeben werden.

Die dritte/ Das man Gott recht anruffen könne/ Denn/ Wer diese lere vom Glauben nicht weis/ kan Gott nicht anruffen/ sondern er zweifelt/ fliehet von Gott/ dencket/ Gott wil dein Gebet nicht annemen/ kan nichts guts von Gott gewarten/ vnd bleibt in grossem zorn wider Gottes regirung/ rc.

Dieses sind Sund/ welche durch das Gesetz erreget werden/ dauon Rom. 7. geschrieben ist/ Sölche anruffung ist nichtig/ heidnisch/ vnd verworffen/ Sondern es mus dieser Glaube da sein/ in der anruffung/ das vns Gott vmb des Mittlers Christi willen/ gnedig sey/ vnd wolle vnser gebet annemen/ vns helffen/ rc. Darumb stehet geschrieben/ Jacobi j. Petat in fide/ Er soll bitten im Glauben/ Darumb ist hie zubedencken wie hoch diese lehr vom Glauben nötig/ Dieweil one die kein rechte anruffung sein kan/ Es ist auch zubetrachten/ Welchen schaden der Teuffel gethan hat/ durch vnterdrückung dieser lere/ das rechte anruffung verloschen ist/ vnd sind viel Heidnische Gottesdienst auffkomen/ die zu straffen not ist.

**Wie bistu solches gewiss?**  
Antwort. Die gewisheit dieses Glaubens/ kumpt aus klarem ausgetrucktem Göttlichen befelh/ vnd Göttlicher Verheissung/ Vnd diesem Wort/ hat Gott von anfang Zeugnis geben/ mit allerley Wunderwercken/ auch mit Todten auffwecken/ rc. Das nicht zu zweifeln/ der Göttlich wil sey/ also vmb Christi willen gnad zu erzeigen/ rc.

Vnd dieses Liecht mus in allen Heiligen/ von anfang bis zu end leuchten/ Das jr gewissen befindet/ das sie nicht Trost haben an eigner reinigkeit/ sondern an Gottes verheissne gnad/ durch den Mittler/ Haben auch also gleich zu allen zeiten geleret vnd bekennet.

**Ist auch in diesem Artickel vnterscheid/ zwischen Christlicher lere/ vnd dem Bepstlichen jrthumb?**  
Antwort. Es sind viel puncten darinn vnterscheid ist/ Wollen aber hie ettlich wenig erzelen/ damit die gegenlere deste klerer werde.

Die Bebstlichen sagen/ Wie die vernunfft von jr selb tichtet/ vnd wie die Heiden gedencken/ Man sol allzeit zweifeln/ ob vns Gott gnedig sey/ vnd anneme. Dieser zweifel ist strack wider die lere vom Glauben/ vnd ist gantz ein Heidnischer wahn/ ist doch so tieff in die Leut eingewortzelt/ das mans schwerlich ausrotten kan/ Vnd ist eben so viel/ als sprechen sie/ Gott ist nicht warhafft/ Was er dir zugesagt hat durch seinen Son/ das soltu nicht gleuben/ du solt daran zweifeln/ rc. Die kanstu mercken/ wie grewlich Gott durch die Bepstliche jrthumb gelestert wird/ Es schreiet aber die Christlich lehr da gegen/ das man diesem zweifel widerstreben soll/ vnd gewislich schliessen vnd gleuben/ Das vns Gott vmb seines Sons Christi willen/ gnedig sein/ vnd vns an nemen wölle rc.

Zum andern ist dieser vnterschied/ Die Bepstlichen tichten/ Man verdiene Vergebung der Sunden/ vnd sey gerecht/ von wegen eigner Werck/ vnd erfüllung des Göttlichen gesetz/ Vnd sagen weiter/ Dieweil aber niemand wisse/ wenn er Werck gnug habe/ oder rein gnug sey/ so soll man alle zeit im zweiffel bleiben/ Es sey auch die Absolutio vergeblich/ wenn die Rhew nicht gnugsam ist/ rc.

Diese jr reden/ sind eitel lesterungen wider Christum/ wider die Göttliche verheissung( wider die lehr vom Glauben. Vnd stecken in der Bepstlichen meinung/ viel mehr jrthumb/ als nemlich/ Das alle Menschen Gottes Gesetz erfüllen können/ Das die grossen schaden/ zweiffel an Gottes zorn/ oder verheissung/ böse neigung/ kalt sein in Gottes forcht vnd liebe/ vngedult in schüldigem leiden rc. vnd der gleichen viel vnordenlicher neigung/ nicht sund seien. vnd ist offentlich das sie nicht recht leren/ Was Gesetz/ Sund/ Verheissung vnd Gerechtigkeit ist.

**Wenn ymand hie spreche/ Ist denn nicht auch Gottes gebot vnd nötig/ gute Werck zu thun?**  
Antwort: Vnsere gute Werck können nicht vergebung der Sunden verdienen/ Denn diese ehr gehört allein dem Eingebornen Son Gottes Christo/ dazu ist vnser schwache natur voll blintheit/ vngehorsam vnd Sund/ das Menschliche tugend seer gering vnd vnrein bleiben. So wir aber durch glauben an den Mittler Christum/ vergebung erlangen/ vnd Erben des Ewigen lebens werden/ Ist solcher Glaube vnd Trost nicht ein fauler gedanck/ sondern ein Werck/ damit der heilig Geist ein new Liecht im hertzen anzündet/ das wir nu nicht zweifeln von Gottes zorn oder gnad/ sondern erschrecken vor Gottes zorn wider die sund/ vnd fallen doch nicht in verzweiflung vnd hass wider Gott/ sondern erkennen die barmhertzigkeit/ welche vns durch Christum erlanget/ wissen das wir schliessen sollen/ das vns Gott gewislich annimpt/ wil erhören/ helffen/ vnd entlich die ewige Seligkeit geben/ heben also an in hertzlichem gehorsam zu leben/ wollen nicht one Gott sein/ wie die Heiden/ auch nicht one Gottes Wort, selber Götzen vnd Götzen dienst machen/ wie die papisten/ sondern sehen in Gottes Wort/ welche Wercke Gott fordere/ vnd jm gefalle lasse/ vnd heben an Gott mit den selbigen wercken zu ehren/ Vnd sind allen Gottfürchtigen Menschen furnemlich funff fragen von Wercken zu mercken/ nemlich diese.

**Die Erste. Welche wercke sind nötig vnd Gott gefellig?**  
Antwort: Dauon soll man wissen/ Das Menschliche vernunfft/ nicht eigne Werck vnd Gottesdienst ertichten soll/ sondern soll in der regel bleiben/ die vns furgestellet/ in Zehen geboten/ vnd wie die im Euangelio erkleret werden/ darinn sind alle hohe Werck gegen Gott/ vnd nützliche Werck/ in diesem leben gegen dem Nehisten/ gefasset/ Nemlich/ Gott erkennen/ fürchten/ jm vertrawen/ jn lieben/ anruffen/ jm dancken/ sein Euangelium bekennen vnd helffen ausbreiten/ predigen/ die Sacrament recht brauchen/ Darnach in deinem Ampt vnd Stand trewlich dienen/ Helffen die grosse Last der Regirung tragen/ der Oberkeit in billichen sachen gehorsam sein/ Friedlich/ Mild/ Gedultig/ Vnzucht/ Ehebruch/ Schwelgerey meiden/ Niemand betriegen oder vbersetzen/ in kauffen/ verkauffen/ warhafftig sein& rc.

Dieses sind die rechten hohen Gottesdienst/ welche die Gottfürchtigen vleissig betrachten sollen/ das sie verstehen lernen/ das es nicht geringe werck sind/ sind auch nicht leicht/ vnd dürffen grösser vbung des Glaubens/ das Gott mit helffe/ wie die folgenden Fragen melden werden.

**Die ander Frage. Die weil der Mensch so schwach ist/ vnde der Teuffel viel anfechtungen erregt/ Wie können wir in diesem gehorsam also leben/ das wir nicht in des Teuffels Strick/ in Sund vnd Schand fallen/ nicht schaden thun/ vns oder andern/ rc.**  
Antwort. Darumb spricht Christus/ One mich künt jr nichts thun/ Diesen HErrn soltu anruffen/ der gibet den heiligen Geist/ vns zu stercken vnd zu helffen/ wie er zugesagt/ Ich wil euch nicht verlassen als Waisen/ rc. Also hilfft er Dauid in seinen Kriegen vnd regirn/ Paulo in seinem Predigen vn leiden/ Vnd mus der Glaube allzeit vorhin leuchten/ Gott anruffen/ hülff suchen/ vnd das Werck leiten.

**Die dritte Frage. Es bleibt aber gleich wol Sund in Heiligen/ Wie wird denn der schwach vnrein gehorsam/ Gott gefellig?**  
Antwort: Die Werck sind nicht Gott gefellig/ von wegen jr volkomenheit oder vnser reinigkeit/ sondern/ Dieweil dich Gott angenomen hat/ vmb Christi willen/ durch deinen Glauben/ vnd du nu dein schwacheit beklagest/ vnd doch anfehest/ Gottes gebot zu folgen/ Soltu wissen/ Das Gott dieser gehorsam im gleubigen Hertzen auch gefellt/ vmd des HERRN Christi willen/ der vnser Vorbitter vnd Hoherpriester ist/ vnd vnsere Anruffung/ Werck vnd Leiden fur Gott/ den ewigen Vater bringet/ vnd die vbrige Schwacheit/ gnediglich vergibt.

Dieses ist ja ein grosser Trost/ Das Gott vnser elende bettlische Werck/ dennoch auch also wil annemen/ vnd reichlich belohnet. Die sihestu aber/ das der Glaube vorleuchten mus/ das Gott vmb seines Sons willen/ diesen Dienst anneme/ Wie S. Petrus spricht/ Opffert Geistliche Opffer die Gott gefallen/ durch Jhesum Christum.

**Die vierde Frage. Welche vrsachen sollen vns zu guten Wercken treiben?**  
Antwort: Fürnemlich diese drey vrsachen/ Gottes ernster wille/ den er durch die predig der bus/ vnd seine Gebot geoffenbaret/ Das Leiden vnsers Heilands Christi/ vnd die erhaltung der geschenckten Gnad vnd seligkeit/ Von der ersten vrsach spricht S. Paulus/ Ephes. 5. Dieses solt jr wissen/ Das Hurer/ Ehebrecher/ Betrieger/ das Reich Christi/ vnd Gottes nicht erben werden/ Vnd last euch nicht mit vergeblichen reden verfüren/ Denn von wegen solcher werck/ kömpt Gottes zorn vber die Vngehorsamen/ Prüfet was Gott gefellig ist/ rc.

Von der andern vrsach/ stehet Ebreos x. Wie viel grösser straff wird vber diesen komen/ der den Son Gottes mit füsen tritt/ vnd sein Blut verachtet/ damit er geheilget ist/ vnd den heiligen Geist trotzet? Wer nu Wilder vnd Vngehorsamer wird/ so er von der Gnad gehört hat/ der bedenck da gegen/ Das Christus nicht darumb gestorben ist/ das wir allen Mutwillen vben sollen/ sondern/ das die Sund in vns getödt werde/ vnd wir Gott gehorsam seien/ Vnd wer sich der Gnaden rhümet/ vnd gleich wol wissentlich in Sunden verharret/ der schmehet das Leiden Christi/ der darumb gestorben/ das er die Sund auch in vns vertilge/ vnd ein new Gott gefellig Liecht vnd Leben in vns anfange.

Von der dritten vrsach stehet 1. Johannis 3. Wer Sunde thut/ ist aus dem Teuffel/ Dis ist ein klarer Spruch/ der anzeigt/ die die Apostel offt lehren/ Das die geschenckte Gnad/ Glaube vnd heiliger Geist/ nicht bleiben in dem Hertzen/ das wider das gewissen fort fehret in wercken/ die Gott verbotten hat/ Vnd setzet Johannes da zu/ Lasst euch nicht verfüren/ tichtet euch nicht einen Glauben/ dabey jr gleichwol Vnzucht/ Ehebruch/ Betrug/ Hass vnd Neid/ rc. wissentlich vben wollet. Es kan wahrhafftiger Glaub vnd Vertrawen auff Christum nicht stehen neben böser verwilligung/ vnd Wercken wider das gewissen/ Darumb sagt auch Petrus/ 2. Petri j. Thut vleis/ das jr ewrn Beruff vnd Erwelung fest machet/ das ist/ das jr nicht da von abfallet/ den Glauben nicht ausschüttet/ sondern behaltet in gutem gewissen/ Philippens. 2. Ir solt ewr Seligkeit mit Forcht vnd zittern volnzihen.

Dabey soll man auch wissen/ das Gott besonder der Heiligen misshandlungen/ mit harten zeitlichen plagen straffet/ wie in Dauid zusehen/ Vnd S. Petrus spricht/ Die Straffe fehet an vom haus Gottes. Item/ Das Gott gute Werck in diesem vnd nach diesem leben/ reichlich belohnen wil.

**Die funffte Frage. Dieweil in Heiligen Sund bleibet/ vnd sie doch nicht in Sund wissentlich willigen sollen/ Wie ist vnterscheid der Sunden?**  
Antwort: Diese vnterscheid ist sehr vleissig zu mercken/ In den Heiligen bleibet angeborne schwacheit/ sampt vielen bösen neigungen/ denen sie doch widerstreben/ Aber es bleibt nicht in jnen Sund wider das gewissen/ oder böses furnemen. Von dieser vnterscheid/ wird offt gesagt in Göttlicher Schrifft/ als nemlich/ j. Timoth. j. Die Summa der lehr/ ist diese/ Liebe von reinem Hertzen/ vnd mit gutem gewissen/ vnd vngeferbtem Glauben. Hie setzet S. paulus diesen Grad/ vnd lehret/ das die jenigen Gott nicht gefallen/ die in bösem gewissen/ das ist/ in bösem furnemen fortfahren.

Dieses leret Petrus/ j. Petri 3. Seid bereit zu antworten/ rc. vnd habt gute gewissen/ Dieses lehret auch S. Paulus Rom. 8. So jr nach dem Fleisch leben werdet/ müst jr sterben/ Das ist/ So jr den bösen neigungen folget/ vnd also wider gewissen fort faret/ so werdet jr in ewige Straff vnd Verdamnus fallen/ Vnd durch solche Sund/ fellt der Mensch aus Gottes gnaden/ vnd wird der Glaub im Hertzen vmbgestossen/ vnd der heilig Geist betrübt vnd ausgeschütt/ Denn rechter Glaube oder Vertrawen zu Gott/ kan nicht im Hertzen zu gleich sein sampt bösem gewissen/ oder bösem fürnemen/ wie der Spruch auch leret/ Was nicht aus Glauben geschihet/ ist Sund. Aus diesem vnterricht ist klar/ welche Sunde nicht in Heiligen sind.

Weiter spricht S. Paulus/ So jr aber die Fleischliche begirden durch den Geist tödten werdet/ so werdet jr leben/ Das ist/ Die schwacheit so in Heiligen bleibt ist nicht ein geringer Schad/ wie die Hypocriten meinen/ die in sanfftem leben/ one Creutz/ one vbung des Glaubens sind/ sondern es sind böse fehrliche wunden/ zweifel von Gottes zorn vnd gnad. Kalt sein an Gottes forcht/ vertrawen vnd liege gegen Gott/ sich selbs gros achten/ sich auff eigne weisheit oder vermögen verlassen/ vngedult/ vnordenliche flammen/ in lieb oder zorn /rx. Dieses alles sind an jnen selb grosse Sund wider Gott/ Dieweil aber die Heiligen dagegen fechten/ vnd gleuben/ das jnen Gott vmb des Mittlers Christi willen vergebe/ Vnd solches fechten vnd gleuben/ geschihet nicht one erbeit vnd grosse angst. Also bleibet Glauben neben solchen neigungen/ vnd vberwindet sie.

## Vom Gebet

Dieweil viel gesagt ist vom Glauben/ wil ich von den furnemisten vbung des Glaubens/ nemlich vom Gebet/ eine kurtze erinnerung da zu setzen/ Denn im Gebet fület man/ wie zweifel vnd Glauben mit einander streiten/ Vnd ist wol zu mercken/ das Beten der höhest Gottesdienst ist/ den niemand denn allein die Christen thun können/ Denn Gebet mus mit Glauben geschehen/ vnd vertrawen auff Christum. Da von wissen alle die/ so das Euangelium verfolgen/ gantz nichts/ Denn sie bleiben im zweifel/ ob Gott jr Gebet anneme/ Solches anruffen ist nichtig.

Hieraus ist zu verstehen/ wie hoch die lere vom Glauben droben gesetzt/ von nöten ist/ Denn wo die nicht vorleuchtet/ da ist keine rechte Gottes anruffung/ Dieses soll man wol mercken vnd betrachten/ das man recht Beten lerne/ im Glauben vnd gutem gewissen/ Item das man die Feind des Euangelij richten lerne/ Denn hie ist zu mercken/ was der Teuffel sucht/ so er vnser Kirchen/ lere vom Glauben verfolget/ nemlich/ lesterung Christi/ vnd zerstörung rechter anruffung. Darumb sollen wir wachen/ vnd vns den rechten verstand vom Glauben/ nicht nemen lassen.

Es ist nit gros wunder/ das gemelte lere vom Glauben durch die Sewe/ als Thumbherrn/ vnd der gleichen Epicureer verfolget wird/ die nicht gleuben/ das Gott sey/ vnd ewiges Leben offentlich für Fabeln halden. Dieses aber ist zu verwundern/ das dennoch si viel/ die sich rhümen für Weise vnd Gottforchtig/ diesen seligen Trost vom Glauben vnd Gebet/ nicht dulden können/ Warumb wüten sie doch mit so hefftigem grimme/ so doch kein Mensch seine augen gegen Himel auffheben kan/ one diesen Trost/ den der son Gottes der Kirchen geoffenbart/ So bald du anhebest zu Beten/ fleuht dein Hertz vnd dencket/ Ach/ Gott achtet dein nicht/ Du bist ein armer Sunder/ Gott ist wider dich rc. Hie ist kein Trost/ denn allein das Euangelium/ das dich auff dem Heiland Christum weiset/ vnd dich leret/ Es sey gewislich Gottes will/ das du gleuben sollest/ Gott wolle dir gnedig sein/ wolle dein gebet annemen/ vmb seines Sons Christi willen/ nicht von wegen deiner wirdigkeit.

Vnd damit du dich zum Gebet anreitzen vnd recht schicken mögest/ soltu allezeit diese vier stück mercken/ Gebot/ Verheissung/ Glauben/ vnd das anligen/ oder die not/ darinn man hülff bedarff.

Das erst/ ist das Gebot/ welches durch Christum/ die Propheten vnd Apostel/ offt erholet wird/ das wir ja wissen sollen/ das es ein grosser ernst ist/ das Gott vns zum gebet treibet/ welches er nicht thete/ so es ein vergeblich ding sein solt/ viel weniger würd Gott das gebet/ für die höhest ehr halten/ so es jm selbst nicht zu hertzen gieng. Hie soll man die Sprüch vleissig mercken/ darinn dieses gebot ausgetrückt ist.

Luce 18. Man soll allzeit Beten/ vnd nicht lass werden/ nicht darumb verzagen/ ob es nicht bald gehet nach vnsern gedancken.

Psalm. 40. Ruff mich an in der trübsal/ so wil ich dich erretten/ das du mich preisest/ rc.

Nu weis ein jeder/ das wir alle schüldig sind/ Gottes gebot gehorsam zu sein/ ja die Heiden haben auch aus der natur diesen verstand/ das man schüldig sey/ Gott an zuruffen/ Aber sie wissen nicht mehr denn das gebot. Gott hat seinen willen vns noch klerer geoffenbaret/ in seinem Wort.

Darumb ist das ander zu betrachten/ nemlich/ die Verheissung/ darinn Gott zusagt/ vnser Gebet anzunemen/ vns zu erhören/ vnd zu helffen/ Laut dieser Spruch.

Matth. 7. Bittet/ so werdet jr empfahen/ Sucht/ so werdet jr finden/ Klopfft/ so wird euch auffgethan/ rc.

Joh. 16. Furwar/ Furwar sag ich euch/ Was jr den Vater in meinem Namen bitten werdet/ das wird er euch geben.

Matth. 18. So zween eintrechtig sind/ Alles das sie bitten werden/ wird jnen gegeben vom Himelischen Vater.

Nu frag ein jeder sein Hertz/ ob es von Gott halte/ das er vnser gebet also anneme/ wie diese wort lauten. Ach vnsere hertzen sind viel zu blind/ vnd können sich nicht bereden/ das es Gott so gnediglich meine/ Ja sprichstu dagegen/ Wenn ich wirdig were/ so erhört mich Gott/ Darumb ist nu das dritt zu wissen.

Das dritt ist der Glaube/ Ettlich reden die wort vnd dencken nicht/ wehn sie anreden/ Wenig dencken/ ob auch vnterscheid sey/ zwisschen Türckischem/ Jüdischem vnd Christlichem anruffen/ Viel reden jr gebet aus gewonheit/ achten nicht ob Glaub da sein solte/ Dencken/ geredts so geredts.

Diese jrthumb soll man alle straffen/ vnd wissen/ das Glaube im gebet sein müsse/ der den ewigen Gott/ Schepffer aller ding/ den Vater vnsers HErrn Jhesu Christi/ anruffe/ in vertrawen auff den Mittler vnd versühner Jhesum Christum/ vnd mus dieser Glaub vertrawen/ das Gott dein gebet vnd anruffen annemen wölle/ Es rhümen Jüden vnd Türcken/ sie ruffen auch Gott an/ der alle ding erschaffen hat/ ja sie rhümen hoch von dieser jrer erkentnus. Aber die weil sie den Son Gottes lestern/ können auch nicht vergebung der sunden haben oder gleuben/ so ruffen sie Gott nicht recht an/ erkennen nit den rechten Gott/ der sich hat geoffenbaret durch seinen Son Jhesum Christum/ vnd den selbigen gesand zur versünung vnd opffer gemacht/ vns vmb desselbigen willen sund zu vergeben/ anzunemen/ vnd zuerhören.

Dieses alles leret vnd fasset der Spruch Christi/ Johan. 16. Fur war/ fur war sag ich euch/ Alles das jr den Vater bitten werdet in meinem namen/ das wird er euch geben/ Er setzet nemlich dazu/ in meinem namen/ das ist in vertrawen auff den Son vnd Mitler Jhesum Christum.

Dieses stück leret/ wer die rechten anrüffer sind/ nicht Jüden/ nicht Türcken/ nicht Papisten/ das ist/ verfolger des Euangelij/ vnd die leren/ das man zweiffeln soll von vergebung der Sund/ welches gantz Heidnische lere ist/ Sondern die Christen/ so den ewigen Gott/ vnd Vater des Herrn Jhesu Christi anruffen/ vnd vertrawen/ das er vns annemen/ vnd erhören wolle vmb des Mittlers willen Christi Wie auch Rom. 5. vn Ephesios j. geschrieben stehet/ Das wir durch Christum/ ein zutrit zum Vater haben.

Also ist vnterscheid zu mercken zwischen vnrechtem vergeblichen/ vnd rechtem fruchtbarem Gebet/ vnd mus dieser Glaube/ da von gesagt ist/ in der erfarung geleret vnd erkant werden.

Hie ist auch zu wissen/ das man die verheissungen vleissig anwsehen soll/ vnd mercken/ wo von sie reden/ vnd mit was vnterscheid. Das Euangelium saget zu/ das vns Gott vnser sund vergeben will/ will vns gnedig sein/ ewige seligkeit geben/ vnser gebet annemen/ Vnd diese verheissung hat keinen zusatzt oder auszug/ Darumb so du solches bittest/ ist Gottes gebot/ das du gewislich gleubest vnd schliessest/ das dir diese ding geben werden.

Es sind aber weiter verheissungen von leiblicher hülff/ die vns auch zum gebet treiben sollen/ Wie Paulus spricht j. Timoth. 4 Das Euangelium hat verheissungen des ewigen lebens/ vnd zeitlicher hülff. Vnd Psal. 54. Würff deine sorg auf den HERRN so wird er dich erneren. Item Psalmo 33. Die Reichen werden arm werden/ vnd hunger leiden/ Aber die Gott süchen/ werden nit mangel haben. Item der HErr Christus hat vns selb geleret also beten/ Vnser teglich brot gib vns heut/ Dieses ist von aller leiblicher notturfft zu verstehen/ von frieden/ gesundheit/ narung/ bewarung der ehr/ wolfart in deinem beruff/ vnd in deiner arbeit rc.

Vnd ist grosse blintheit/ das ettlich Mönch geschrieben/ vnd viel LEut allezeit meinen/ Diese ding achte Gott nicht/ wir sollen sie selb mit vnser behendikeit suchen vnd erhalden/ weisen also die Leut auff vertrawen eigner krefften/ vnd vergessung Gottes/ Sondern/ dieses soll man lernen vnd halten/ das man diese güter auch bey Gott suchen sol/ das ssie auch Gott geben wil/ Denn dieses Leiblich leben/ vnd LEibliche regirung ist auch sein werck/ Er will es auch erhalten/ das seine Kirch fur vnd fur bleiben möge/ Wie man sihet/ wie Abraham/ Isaac/ Jacob/ Joseph/ von Gott wunderbarlich geschützt/ erneret vnd erhalten sind. Item/ Wie offt stösset Gott grosse gewaldige Königreich zu poden/ wenn die Tyranney wider die Kirchen zu gros worden ist/ Als da Pharao mit allen Fürsten Egypti im Meer erseufft ward/ vnd das Königreich nie widerumb in die alde herrligkeit erhaben. Item Da Cyrus König zu Babylon ward/ vnd hatten die Persen glück/ dieweil sie dem armen Volcklein Juda shcutz hielten/ Da aber der grausam Tyran Ochus/ der doch eins seer gütigen Königs son gewesen/ anfieng wider Gottes volck Tyranney zu vben/ Da fiel der Persen Hoheit/ vnd kam bald hernach Alexander/ rc.

Vnd ist nicht zweifel/ Gott erhelt vnd stürtzt offt Sted vnd Herrschafften vmb seiner kirchen willen/ Wie das Schiff/ darin Paulus gen Rom gesand ward/ erhalden ward/ bis sie an ein Port ankamen/ vnd blieben alle person/ die mit schiefften/ lebendig/ Welches ein schön bild ist/ das die Regiment so lang bleiben/ so lang sie der Kirchen Gottes herberg geben/ Wenn dieses ein end hat/ so gehen sie zu trümmern.

Nu ist Gottes wunderbarlicher rad vnd wille/ das seine Kirch vnter dem Creutz sein sol/ vnd sol dennoch in der Welt leben/ haus halten/ Kinder zeugen rc. so bedarff sie mancherley hülff/ diese mus man bey Gott suchen/ vnd wil Gott/ das man den Glauben hierin vbe/ also/ Erstlcih von vergebung der Sünd/ vmb Christi willen/ darnach auch in wartung zeittlicher hülff.

Denn in aller anruffung/ es belang ewigs oder zeittlichs/ so mus dieser Glaube vorleuchten/ Das vns der ewige Gott/ vmb des mitlers Christi willen/ vnser Sünd vergeben/ gnedig sein/ vnd vnser gebet annemen wölle/ Wo dieser Glaub nicht ist/ da fliehet das Hertz von Gott kan nichts von Gott gewarten/ denn Zorn vnd straff/ Ob wol Abraham/ Gedeon/ Dauid vmb zeittliche hülff gebeten/ so hat doch allezeit in solcher anruffung das Hertz erstlich fragen müssen/ darffestu auch für Gott komen/ wil er auch dich oder dein Gebet annemen. Darumb haben sie erstlich schließen müssen/ das jn Gott aus barmherzigkeit in der verheissung geoffenbart/ gnedig sey.

Vnd furnemlich von wegen dieser hohen vbung/ hat Gott die Kirche vnter das Creutz geworffen/ das zeittliche notturfft vns treibe zur anruffung/ vnd diesen Glauben/ von der versunung zu vben/ Denn in sanfftem Leben vnd wollust/ wird das Hertz wild/ vnd kan nicht dencken/ das Gott viel mit vns zu thun habe/ wie offentlich fur augen/ vnd die schrifft offt meldet/ das blut vnd fleisch so es one angst vnd trübsal lebet/ mutwillig wird vnd lest Gottes forcht fallen/ rc.

Die ander vbung aber des Glaubens in dieser anruffung von leiblicher hülff/ ist/ das man hülff gewarten soll/ doch ist hie diese mas/ dabey angehefft/ das wir wissen sollen/ das wir gleich wol zum gehorsam schüldig sind so vns Gott diese zeittliche hülff nicht gibet/ oder nicht gibet/ wie wir es gedencken. Also bettet Dauid/ da er veriagt ward/ das jn Gott retten/ vnd widerumb zum Königreich helffen wollt/ So jn aber Gott mit dieser zeittlichen Ruten straffen wölt/ so wer er gehorsam/ dieses zu leiden/ Vnd lies gleich wol das haubtstück nicht fallen/ von gnad vnd erwartung der ewigen erlösung.

Doch soltu wissen/ das/ ob gleich das zeittlich nicht allezeit kömpt/ wie wir gern wölten das dennoch dieses gebet/ krefftig/ von Gott angenomen vnd erhört ist/ vnd lesset Gott die seinen nicht versincken/ wie wol die hülff verzogen wird/ vnd die Göttliche regierung vned leitung der Kirchen/ durch aus gantz wunderbarlich ist/ Wie der Psalm spricht/ Wisset/ das Gott seinen Heiligen wunderbarlich hilfft/ Paulo kan nichts schaden bey dreissig jaren/ wie wol er offt gefangen worden/ ist den Lawen fürgeworffen/ rc. gleichwol erhellt ihn Gott bis er seinen lauff volbringet/ Darnach lesset Gott geschehen/ das jn der vnflat Nero vfffrisset. Also gehet die hülff vnd das leiden in der rechten Kirchen gantz wünderbarlich.

Vnd dieses soll vns zum gebet treiben/ vnd nicht abschrecken/ Denn in diesem Spiegel sehen wir/ das Gott die Kirche erhelt/ wil das man jn anruffe/ vnd lerne festiglich gleuben/ das er bey vns sey/ vnd hülff thue/ wie er gesprochen hat/ Er wölle vns nicht als weisen verlassen/ so wir doch warlich von der Welt keinen gewissen schutz haben rc. Darumb sollen wir in aller not zu Gott ruffen wie Christus befohlen hat/ Bittet/ so wird euch egeben/ Vnd Ecclesiastici .35. Gott veracht nicht das anruffen der Widfrawen/ jr threnen lauffen vber die backen herunter / steigen aber hinauff gen Himel/ Gotterhört sie. Item/ das gebet des demütigen dringet durch die Wolcken/ rc.

Das vierde/ so im Gebet sein mus/ ist/ die notturfft/ welche man für Gott bringen sol/ Denn Gebet sol nicht ein vnnütz battologia sein/ wie die Pfaffen Horas gelesen haben/ Sondern ein ernstliche Bitt von rechter notturfft, Geistlich oder Leiblich.

Dieses ist aber hoch zu verwundern/ das das Menschlich Hertz so wild vnd hart ist/ das es die vnaussprechliche Last des elends die auff vns liget/ verachtet/ Wir sehen mit augen/ das wir keine Stunde des lebens sicher sind/ So ist Kranckheit/ armut/ vnfall in vnser arbeit/ böse regierung/ vnfried/ Krieg/ vntertrückung durch die gewaltigen/ vnd allerley not teglich zu gewarten.

Daruber is noch viel grösser elend/ das wir in Gottes zorn fallen/ in jrthumb stecken/ das der Teuffel schaden/ schand vnd ergernis anrichtet/ Denn wir haben nicht ein geringen oder faulen Feind/ den Teuffel/ der aus has wider Gott vnd vnsern Heiland Christum/ grausamlich wider das Menschlich geschlecht wütet/ Wie S. Petrus spricht/ Vnser Widdersacher laufft vmb wie ein brüllender Law/ vnd sücht/ wen er aufffressen kan. Dieweil wir also schrecklich vmbgeben sind/ mit allerley anfechten vnd plagen/ solten wir doch züchtiger sein/ an vns halten/ vnd vnser gros elend bedencken/ vnd hülff suchen.

Vnd ist die erste notturfft/ Vergebung der Sünden/ hülff wider die Sünde/ vnd wider den Teuffel zusuchen. Item vmb das ewige Leben zubitten/ Denn die versünung mit Gott/ vnd der Glaube an den Herrn Christum mus erstlich da sein.

Die ander notturfft/ ist die Kirchen regirung/ die sollt vns hertzlich angelegen sein/ Wie Christus spricht/ Erstlich sollt jr das Himelreich suchen/ rc.

Item/ Bittet das der HERr der Ernd/ arbeiter sende rc.

Diese stück sind in diesen worten gefasset/ Dein Name werde geheiliget/ Das ist/ Ach Gott/ hilff das wir deinen Namen/ dein Wort/ dich ewigen Gott/ vnd den heiland Christum recht erkennen vnd preisen. Item Fahe an dein Reich in vns/ bawse deine Kirche/ herschen in vns/ Regir du vns mit dem heiligen Geist.

Die dritt notturfft/ ist die weltliche regirung/ guter fried/ Recht vnd zucht in Landen/ Sieg wider die feind. Solch gebet ist vns befohlen/ j. Timoth. ij.

Die vierde ist eins jeden besonder leibliche notturfft/ wolfart in der erbeit/ rc.

Die ist aber zu wissen/ Das wir nicht sollen solch ding begeren die Gott verbotten hat/ Als/ so wir gesundheit/ vnd güter bitten/ das wir darnach mutwillen treiben.

Vnd wenn man vom Gebet redet/ ist auch hoch von nöten von der dancksagung sich selb zu erinnern/ Gott hilfft der Kirchen vnd erhellt sie wunderbarlich/ Aber gemeinlich nach der hülff werden die Leut mutwillig.

Darumb sollen wir vns zur danckbarkeit gewehnen/ Teglich empfahen wir Gaben/ teglich sollen wir auch dancken/ vnd solche danckbarkeit nicht allein mit worten erzeigen/ sondern auch im leben/ sollen vleissiger alle Gottes sachen zu forddern/ dem bösen zu wehren/ vns selb in grösser zucht/ gedult/ messigkeit/ Gottes forcht zu halden andere mit vnserm Exempel zur danckbarkeit vnd lob Gottes reitzen.

Amen.

# Quellen:

Sämtliche Texte sind der [Glaubensstimme](http://www.glaubensstimme.de/) entnommen. Hier sind zumeist auch die Quellangaben zu finden.

\_\_\_\_----\_\_\_\_----\_\_\_\_----\_\_\_\_----\_\_\_\_----\_\_\_\_----\_\_\_\_----

Die Bücher der Glaubensstimme werden kostenlos herausgegeben und dürfen kostenlos weitergegeben werden.

Diese Bücher sind nicht für den Verkauf, sondern für die kostenlose Weitergabe gedacht. Es kommt jedoch immer wieder zu Fragen, ob und wie man die Arbeit der Glaubensstimme finanziell unterstützen kann. Glücklicherweise bin ich in der Situation, dass ich durch meine Arbeit finanziell unabhängig bin. Daher bitte ich darum, Spenden an die **Deutsche Missionsgesellschaft** zu senden. Wenn Ihr mir noch einen persönlichen Gefallen tun wollt, schreibt als Verwendungszweck „Arbeit Gerald Haupt“ dabei – Gerald ist ein Schulkamerad von mir gewesen und arbeitet als Missionar in Spanien.

Spendenkonto: **IBAN:** DE02 6729 2200 0000 2692 04,   
**BIC:** GENODE61WIE

Alternativ bitte ich darum, **die Arbeit der Landeskirchlichen Gemeinschaft Schlossplatz 9 in Schwetzingen zu unterstützen.** Die Landeskirchliche Gemeinschaft „Schlossplatz 9 in Schwetzingen ist eine evangelische Gemeinde und gehört zum Südwestdeutschen Gemeinschaftsverband e. V. (SGV) mit Sitz in Neustadt/Weinstraße. Der SGV ist ein freies Werk innerhalb der Evangelischen Landeskirche. Ich gehöre dieser Gemeinschaft nicht selber an, und es gibt auch keinen Zusammenhang zwischen der Gemeinde und der Glaubensstimme, doch weiß ich mich ihr im selben Glauben verbunden.

LANDESKIRCHLICHE GEMEINSCHAFT „SCHLOSSPLATZ 9“ 68723 SCHWETZINGEN

Gemeinschaftspastor: M. Störmer, Mannheimer Str. 76,  
68723 Schwetzingen,

IBAN: DE62 5206 0410 0007 0022 89  
Evangelische Bank eG, Kassel

Andreas Janssen   
Im Kreuzgewann 4   
69181 Leimen

Natürlich suche ich immer noch Leute, die Zeit und Lust haben, mitzuarbeiten - wer also Interesse hat, melde sich bitte. Meine Email-Adresse ist: [webmaster@glaubensstimme.de](mailto:webmaster@glaubensstimme.de). Insbesondere suche ich Leute, die Texte abschreiben möchten, bestehende Texte korrigieren oder sprachlich überarbeiten möchten oder die Programmierkenntnisse haben und das Design der Glaubensstimme verschönern können.