**Ein Bild, das Text enthält.

Automatisch generierte Beschreibung**

# Vorwort

Wieder einmal ging ein Jahr vorüber, und wir befinden uns im Jahr 2021 – nach einem sehr chaotischen Jahr geht es weiter.

Dieses Jahr hat uns allen eine Menge abverlangt – doch Gott hat uns hindurchgetragen.

Für mich persönlich bot die Zeit, die ich gewonnen habe, die Gelegenheit, einige neue Bücher zu erstellen. Gleichzeitig überarbeite ich viele der alten Bücher, sei es, um Fehler zu beheben oder neue Inhalte hinzuzufügen.

Vielleicht hat aber auch der eine oder die andere Lust, mitzumachen und neue Bücher zu erstellen – sprecht mich einfach an.

Euch allen wünsche ich Gottes reichen Segen und dass Ihr für Euch interessante Texte hier findet. Für Anregungen bin ich immer dankbar.

Gruß & Segen,

Andreas

# Bodenstein von Karlstadt, Andreas - Appellation: **Andres Bodenstein von Carolstad zu dem allerheyligisten gemeynen Concilio Christlicher vorstendiger vorsamelung.**

Vuittemberg.

Im namen Christi des hern Amen/ Im Jar von der geburt desselben vnszers hern/ Tausent funff hundert zwentzig/ In der achten Romer zal/ am neuntzehenden tag Octobris/ Bapstum des allerheyligistenn in got vatters/ vnnd vnszers hern/ herren Leonis/ ausz gotlicher vorsehung des zehenden Bapsts/ ym achten Jar/ seiner regirung/ Ist in meyner Notarien vnnd getzeugen hienach geschrieben gegenwertickest personlich erschynnen/ der wirdig vnnd hochgelert her Andreas Bodenstein von Carolstadt/ der freyen kunst vnd heyligen schrifft Doctor/ selbsacher vnnd von seinetwegen/ vnd hat aldo in meynung zu appellirn/ vnd aposteln zu bitten/ ein papyren tzedel einer appellation furgetragen/ In derehr appellirt/ prouocirt/ Aposteln bat/ protestirt vnnd ander ding thet/ wie dan darinne weitter auszgedruckt/ welchs zedels ynhalt folget von wort zu wort.

Vor dem allerheyligsten in got vagter/ vndd hern/ hern Leon/ den zehenden Bapst zu Rom/ aber vor euch Notario/ als offintlicher person vnd wirdigen gelarten/ hie am end disses zetels/ geschrieben vnd genent/ Stehe ich Andres Bodenstein von Carolstadt/ Doctor vnd Archidiacon zu Wittemberg/ in menung/ gemut/ vnd fursatz zu appelliren/ oder prouocieren/ Apostel zu bitten/ vnd nemen/ v nd alle andere weeg vnd weysz/ form vnd masz zuhalden/ welche/ die Appellanten pflegen zu brauchen/ mit bediengung/ das mir vnd meiner gerechtickeit/ keinen abbruch sol bringen/ so ich nicht einen ytzlichen noch seinem gefallenn/ mit schonen windt odder Romischen formular red/ sein oren kreben wurd. Dan ich achtens vor gnug/ wo ich die substantz der Appellation nit vberfarh/ Darauff trag ich euch obgemelten fur/ vnd sprech.

Nach dem das recht vnd vbung vnd gebrauch der Appellation/ dudrch erfarung teglicher gerichtshendel/ vnd zu schweb der vernunfft erfunden vnd eingefurt/ dartzu auch in Biblischem rechten gegrundt/ vnd meyniglichen nachgelassen. Auff das sich die parten vnd beleydigten/ yrer gerechtckeit entlich erholen vnd erstatten mochten/ Szo vnnd wan sie/ von yhren obersten aber andern leuthen/ an ehr odder gut/ in geystlichen odder weltlichen sachen/ aber sunst vnbilliger weysz vnd furnehmensz etwan beschediget/ nydergedruckt/ vorwundt odder verletzt wurden. Die weil ich dan von obgemeltem Bapst angetast/ hochlich vnd schmertzlich (nicht allein an meinem gerucht/ gut/ ehr/ leyp vnd vorgenglichen leben/ szonder auch) in Christlichem glauben (in welchem ewig leben erlangt wurt) listiglich vnd betriglich/ freuelich vnd gewaltiglich/ widder gotliches/ naturliches vnd menschliches gesetz vnd recht/ vbir die massen hefftig vorhyndert/ belestiget/ vnd verletzt.

Kan mich niemandts verdencken/ szo ich itzt nach der Appellation/ gedenck zugreiffen/ damit ich bepstlich gewalt vnd seiner vermeinter gerechtickeit empflih/ Vnd wil disse beschwerungen/ so nachfolgen/ allen vnd yglichen menschen zuerkennen geben/ vnd yhr gewissen beschwert haben/ das sie oder er/ nachgeschrieben artickel wol vrteylen/ wie ein yglicher am iungsten gericht gottis vrteylen vnd richten solt vnd wolt. Vnd in solchem fleysz/ wie er widervmb begeren mocht/ das sein gerechtickeit vnd zuspruch/ von meyniglichen oslten geurteilt werden/ Auff solche gethan erynnerung/ wil ich/ wie wol die weisz der Romischen vngemein/ dan noch der sach zu gut/ durch artickel etzliche beschwerungen vertzelen.

Fur den ersten artickel sag ich/ das der Bapst/ mein lere (die ich fur Christlich acht vnd hald) an vorgethane Citation/ als ketzrisch/ oder christenlichen leben vnd selickeit nachteilig oder verhynderlich/ geurteilt/ vnd versprochen hat. Vnd solt mich doch zuuorgeladen/ solches vrteil anzuhoren/ oder mich berufft haben/ vrsachen (die ich wol het konnen antzeyden) furtzuwenden/ das mein leer Christlich/ vnd in keinen weg solt vordampt werden/ das der bapst doch nit gethan. Derwegen ich hoff/ ein ytzlicher sol in dissem fahl sagen/ der Bapst hab widder gotlich naturlich vnd menschlich recht gehandelt.

Fur die andren beschwerung/ sol angetzeigt sein/ das wie wol die defension/ ausz den naturlichen rechten auszfleust(wie auch keyszerliche vnd bepstliche rechten sagen) vnd sol keinen/ seine schutzred odder entschuldung abgeschniten werden/ wie auch die heylige schrifft meldet/ vnd ich het mich (meines bedunckens) gegen den bapst/ vnd seinen anhengern ausz vnd durch biblisches recht/ wol konnen schutzen/ schirmen vnd entreden/ wo ich wer gehort worden. Hoff ich/ fur das ander/ ydermeniglich werd ermessen vnd sprechen/ das der bapst abermals vnrecht gethan vnd mit gewalt gefaren.

Fur die drit beschwerung sag ich/ das ich in meynen buchern clar protestirt vnd bedingt hab/ Ich wold mich nit allein grossen hanszen (welche namen titel vnd ampt Biblischer kunst inhalden/ als Bischoffen vnd Theologen seint) sunder auch ein klein kind lassen lernen vnd weyszen durch heylige schrifft/ wo ich vngerecht/ vnnd meyn leer verdechtig odder heyliger schrifft vngemesz erfunden wurdt/ on alle widder red/ den/ odder dem sleben zugeborgen. Nu ist offenbar/ vnd auch ein gemeyne vbliche red/ das keyner fur ein ketzer sol gescholtenn vnd gehalten werden/ der sich der massen bedinget/ vnd mit der tat heyliger schrifft nachtzuuolgen erbeut. Noch ist das als vnangesehen von dem Bastst zu Rom/ vnd mein gut leer veracht vnd an eynige antzeyg heylsamer schrifft vorworffen.

Dartzu setz ich die virten beschwerung ausz etzlichen scheinlichen zeychen/ Das der bapst mein leer in etzlichen artickel als ketzerischs verdampt/ vnnd hat doch mein buchlein (wie er mir vormutlich disses falschsz vnd hochuordechtig ist) nit gelesen oder horen durchleszen. Dan on zweyffel/ szo er meiner bucher meynung vornommen/ het er vormerckt/ das mein lerung (gottis word betreffen) nyndert ploesz/ vnd anschrifft gewest/ Er must auch meinen willen vnd schrifft (darausz sein ratgeber vnd er/ etzlich artickel (die der listig natur nit fast beheglich/ vnd die suppen in der kuchen nit altzu vaist machen) getzogen vnd vorurteilt/ besser verstanden haben. Weil nun sein recht/ vnd auch die Christiche lerer sagen/ das die wort der sententz dienen sollen/ vnd in allen schriften/ die meynung/ des schreybers/ beuorzumercken/ die man nit ausz plossen artickel vnd clauseln kan finden/ versehe mich aber eynsz trostlich/ wo der bapst also nachlessig gewest/ vnd hette meine schrifft/ meynung vnd willen/ nit verlesszen/ das er mir (von wegen meyner leer) widder vmb grossen gewalt gzuefugt.

Fur das funfft/ weisz iich mich beschwert/ das der bapst in verdamnung meiner artickel wider sein eygen ampt gethan/ vnd das nachgelassen/ dartzu yhn Moyses/ Paulus/ auch Christus selbst/ vnd auch sein eyd vnnd gelubd verpflichten/ Dan er solt/ als ein Romischer Bischoff (das auch alle Bischoffe zuthun schuldig) mein leer/ odder einsz andern/ der sich widder sie setzet odder redet/ mit heylsamer leer odder Biblischer schrifft straffen/ niderlegen odder beweyszen/ dass desselben wider red/ zustraffen wirdig. Der bapst vnd sein geselschafft solten in bepstlicher bullen/ schrifften angetzeigt/ vnnd offentlich beweyst haben/ das ich von meinem vorstadt heyliger schrifften solt abtretten/ vnd mein leer vorlassen. Wie aber das von dem Bapst gehalten/ mag ein yetzlicher der sein Bullen list odder horet lesen/ erkennen/ vnd das der Bapst muß alszo sein plitzen/ donnern/ vnd bedrawung auszschreyen/ die weil er kein andere pfeyl ym kocher hat/ Dan het er andere heylige/ bestendige schrifft wider mich gehabt/ were solche fulmination gantz wol verpliben. Aber das ist das recht Romisch stucklin/ vnd des Teuffels Decretal/ damit man vns bisz hiher alle hat vmbgefurt.

Bepstliche Bullen thut gleich/ wie die vortzachten vnd vngeschickten fechter/ die ym anfang vnd parat/ grosse geschrey vnd scheinlich schirmstreich machen/ aber am treffen gebriecht vnd empfelt yhn kunst vnd gemut/ dan die Bulla schreyet anfenglich/ Exurge domine/ exurge Petre/ exurge Paule/ exurge Ecclesia/ gleich als wolt sie vnser leer mit gotlicher vnd Christlicher schrifft vmbsturtzen. Aber szo sie vnszer artickel handelt/ do schlefft Christus/ Petrus ist vber felt/ PAulus ist nit anheym/ vnd leydet die kirch grosz not/ wie das in zeitten Christi geschach. Dan als Christus schlieff/ do erhuben sich die myden vnd wellen/ bulchen vnnd vngestumickeit des wassers/ das Petrus schrey/ her hilff vns/ aber wir vorderben/ also thut der bapst/ er blest vnd drewet mit Christo/ vnd lasset Christum schlaffen/ wan er vns angreyfft/ das heyst Bepstlich/ Exurge domine/ Exurge Paule. das heyst/ seher schreyen vnd nicht auszrichten/ gewalt thun vnd yderman beledigen.

Fur das Sechst/ befind ich mich merklich beschwert/ das der Bapst etzliche artickel odder capittel/ szo mich gemeynlich oder auch sunderlich belangen. Deutlich/ als ketzerischs verdampt/ vnd hat doch meynen namen auszgelassen/ vnd vber solche listickeit Doctor Johan von Eckendorff (wie sich der selb berumpt) befelh gethan/ mich zusampt andern (die sich on zweyffel wol wissen zu entschueden/ vnd meynis schyrmbs nit bedorffen) an das end bepstlicher Bullen schreyben lassen/ wie wol die Bullen/ disze clausel nicht hat. Et quos duxeris in executione literarum nominandos/ alszo werde ich hynderlistiglich/ vnredlich vnd boszlich angegriffen/ das ich meniglichen zuerkennen geb. Dan ich wolt tausent mal lieber haben/ der bapst het mich in seiner Bullen genent/ dan das er mich so listiglich vnd hynderwertiglich lasset vmbtreyben/ vnd mir vorborgen strick furwerffen/ aber doch solche erbarlich handel sein der Bapst vnd doctor Hempel von Eckendorff nit seltzam/ den sie gedencken nit wie sie lernen vnd helffen odder widderbrengen/ sunder wie sie vngelart machen vnd voriagen.

Fur das sibend/ hat mich der bapst beschwert/ das er in seiner bullen zween termin ernent/ vnd wol/ das gegeben dilation/ von dem tag angeheffter odder angeschagener bullen/ sol anfahen zulauffen/ vnd solt doch in alllen rechten/ der termin/ an/ odder nach dem tag/ der wissenheit vnd erkentnusz (szo einer ein ladung odder vormanung vnd mandat erkant hat/ angehen vnd anfahen zu lauffen. In sunderheit/ szo einem auffgelegt wurt/ das er etwas wissen sol vnd musz/ als in dissem val/ do wir leer widderruffen sollen. Es ist auch nit genung/ das einer ein gemeyn gerucht hort (wider der bapst vermeynt vnd furgibt) dan ausz gemeynem geschrey kan keiner genuglich bericht werden/ was er widderreden sol/ Der wegen hat der bapst hyrinne abermals mit gewalt/ vnd vnrecht geschifft/ vnd die heylige schrifft in winckel gestellet.

Fur das letzt/ weil sein heilickeit mein leer/ in etzlichen artickel/ die ich zu Leyptzck disputirt/ vnd sie nicht allein durch heylige schrifft/ sunder auch durch Christliche Leren/ Krigisch vnd Latinisch/ erhalten/ vnd durch lesung der bucher (damit alle arckgewanickeit vnd verdeigtickeit der ketzerey/ zuuerhuten/ gewappent/ auff Doctor Johan heuchlersz von Beckendorff/ vnwarhafftigs vnd ploß angeben vnd furbrengen/ als ketzrisch odder Christenlichem heyl schedlich geurteylt/ vnd wil mich dringen vnd zwingen/ die selbe zuwidderruffen vnd vorleucken/ wie er auch dan mich bedreyt/ dring vnd zwingt. Sage ich/ vnd sprech darkegen/ das ich die selbenn artickel in beyden testamenten/ altem vnd newen heyliger biblica/ dartzu in den heyligen Christlichen leren/ mit wortten oder sententzen (noch auff den heutigen tag) weyszen vnd zeygen wil/ szo von yemandts gesagt wurt/ das ich solche artickel nit gnugsam in meynen buchlin befestigethet/ vnd wil den bapst vnd anderen ein erbarlich/ redlich vnd Christlich bericht thuen/ oder von yhm vnd anderen gewertig sein/ vnd begeren das sie mich mit heylsamer schrifft/ das anders sol gelert werden/ dan ich gelert hab vnd hoff bepstliche heylickeit sol abstellen vnd auffhoren mich zudringen/ die artickel zuwiderruffen/ vnd abtzuschweren/ die vor vnnd nach Christi gepurt/ als Christliche leer/ durch Augustinum/ Hieronymum/ Ambrosium/ Gregorium/ Cyprianum vnd der gleichen/ vor ivl hundert iaren angenommen/ vnd widder die ketzer vordeyget/ vnd yhe allewegen als gotlich leer geert vnd gefeyert/ die auch niemandts dan ketzerisch bubenn verworffen haben. Ich hoff doch der Bapst sol sein/ eygen ehr vnd gottis lob betrachten.

Wie aber der bapst mein erbietung vnd bedingung/ dartzu die ehr seynis eygen ampts verachten/ vnd mich also/ wie obvermelt/ belestigen vnd beschweren/ dringen vnd zwingen wolt/ szo weysz ich mich vnd mein gerechtickeit beschwert vnd hert verletzt/ vnd bin alszo zu appelliren/ vilfeltig benotiget.

Derwegen wil ich von obgemelter betreyhung drang odder zwang vnd beschwerung appelliren odder prouocieren/ wie ich dan/ in krafft vnd macht disses libels/ von dem Bapst vnd allen beschwerungen/ die er wider mich mit gewalt vnd vnrecht eingefurt/ oder furnympt auff mich zulegen/ in sunderheit von seinem gewaltsamen bedrang vnd zwang. Nach dem er mich widder gotlich/ naturlich vnd sein eygen recht bedringen vnd uzwingen darff/ vnd verschafft/ das ich mit bepstlichen Bullenn offentlich vnd schmehlich bedrengt vnd getzwungen werde/ etzlich artickel leucknen sol/ die ich (durch clare sententz vnd krefftige vmbstend heyliger vnd Euangelischer schrifft) kan vnd wil auszfuren/ von solchem seiner gewalt/ vnnd allen beschwerungen/ szo darauß entsprossen/ odder noch entstehen mugen/ von den selben allen vnd yden besunder/ appellir ich zu den allerheylgsten Christlichen vnd gemeynem Concilio (das nicht allein Bischoffen vnd prelaten/ sunder auch weltlich hern vnd alle leyhen/ so einen reynen/ guten vorstand heyligerschrifft haben) begreufft/ vnd bit zu dem ersten/ zum andern vnd zu dem dritten vleyssig/ noch vleyssiger/ vnnd auff das allervleyssigste/ mit aller hochstenn anligende flehung/ vnnd bit/ yhr wollet mir solche Apostel zuerkennen/ vnd geben/ die yhr ym rechten zuerkennenn/ vnnd geben schuldig seint. Nemlich/ ich schreyben wil von ewr hohh vnd wirden Reuerenciales odder von euch Notario (hie vnten genent) testimoniales/ vnd offentlich getzeugnisz/ das ich solche Appellation furgewandt/ Apostel gebeten/ vnd zunehmen bereit/ szo yemants wer/ der mir sie wolt odder kont geben/ darvmb ich gepeten hab/ vnd noch bit.

Vnd befelh vnd vntergeb nich mit allen gutten freunden/ gonnern/ vnd hern/ weszerley sie standsz odder wirden sein/ all vnd yegliche/ so mir itzt beystendt vnd anhangen/ vnd zukunfftiglich mir vnd disser Appellation anhengig/ vnd mit essen/ trincken/ cleydern/ gelt/ behausung/ vnd herberung/ hulff vnd radt geben/ vnd sunst beystendig werden/ die samptlich vnd sunderlich befehl ich in schutz und schiem vnd vnterhaltung vnd defension hochobgedachtes Concilii. Vnd beding offentlich/ das ich disser Appellation sachen vnd vrsachen (szo mich zu appelliren bewegen vnd bewegt haben) zu bequemer zeit/ vnd in vnverdechtiger stell (zu der ich sicher durch ein fehlich vnd genugsam geleyd) widder an mein gewarsam kömmenn kan furtzulegen vnd ausztzufuren bereyt.

Hiemit wil auch mein schrifftliche bedingung/ so hie vorgedruckt/ vnd auszgangen/ vnd alle mein bucher lateynisch vnd deutsch/ mit yhrem laut vnd ynhalt vnd begriff/ geeffert vnd ernewt haben/ vnd den selben hochobgedachten Concilio/ mit allen meynen guttern/ beweglich vnd vnbeweglich/ geistlich vnd weltlich/ die ich hab vnd haben werd/ getrewlich vnd fleiszlich befolen haben.

Endtlich protestir ich/ wo der appellatus etwas gegen vnnd vber mein billich Appelation/ widder mich oder mein freunde/ gonner vnd beschirmer/ oder mein hab furnehmen wurd/ das dasselb nichtiglich de facto vnd vnrecht geschehenn sey. Daruon ich offentlich beding/ mit vorbehalten rechten zuthesetzen vnd daruon zunehmen/ zu corrigiren vnd bessern rc. prout morist est et Juris rc. vnd new Appelation/ szo von notten wurd/ auff disse vnnd alle andere sachen eintzulegen/ vnd bit euch Notarium/ wie obgebeten ist rc. Datum et actum Wittenberg/ Freytags des .xix. tags Octobris in beyweszen vnd zuhoren des Anthonii Reynhart Notarij/ vnd Wolffgang/ JAcobi priesters/ Georg weyger/ Henrich queszen studenten.

Welchen hern appellant/ vnnd bitter der Aposteln/ Ich hie nachgeschriebner Notarius/ getzeugende aposteln/ szo ich zugeben schuldig/ zugesacht/ Daruber ehr yme ein odder mehr/ szouiel not/ Instrument zumachen vnd vbirreychen gebetenn/ Geschehenn Wittemberg/ Brandenb. Bistumbs/ in desselben herrn Appellanten hausze/ gewonlicher residentz/ Im Jar Romer zal/ tag Mond/ vnd Bapstum/ wie oben in gegenwert des erhafftigen vnd vorsichtigen Wolffgang/ Jacobi piesters/ Georgij weyger/ vnd Henrici Quenszen leyhen/ wurtzburgisch/ Brandenburgisch vnd Halberstadisch Bistumer getzeugen dorzu geruffen vnd gebeten.

Vnnd wan ich Antonius Reinhardt Meysznischs Bistumbs/ keyszerlicher gewalt offenwarer Notarius bey einlegung solcher Appeltation/ prouocation/ Petition der Aposteln protestation/ vnnd allen andern ob vortzeychenten stucken/ punckten vnnd artickeln sampt benanten getzeugen/ personlich entgegen gewesen bin/ die ding (alszo geschehenn) gesehenn vnd gehort/ vnnd in die noten genommen. Darauff disz offinbar Instument/ meiner eygen handtschrifft/ gemacht/ vnterschrieben/ publicirt/ vnnd in disse offenbare form gebracht/ mit meynen gewonlichen namen/ vnd zeychen vortzechent/ Zu glaubwirdig vrkundt dotzu geruffen vnd erfudert.

# Quellen:

Sämtliche Texte sind der [Glaubensstimme](http://www.glaubensstimme.de/) entnommen. Hier sind zumeist auch die Quellangaben zu finden.

\_\_\_\_----\_\_\_\_----\_\_\_\_----\_\_\_\_----\_\_\_\_----\_\_\_\_----\_\_\_\_----

Die Bücher der Glaubensstimme werden kostenlos herausgegeben und dürfen kostenlos weitergegeben werden.

Diese Bücher sind nicht für den Verkauf, sondern für die kostenlose Weitergabe gedacht. Es kommt jedoch immer wieder zu Fragen, ob und wie man die Arbeit der Glaubensstimme finanziell unterstützen kann. Glücklicherweise bin ich in der Situation, dass ich durch meine Arbeit finanziell unabhängig bin. Daher bitte ich darum, Spenden an die **Deutsche Missionsgesellschaft** zu senden. Wenn Ihr mir noch einen persönlichen Gefallen tun wollt, schreibt als Verwendungszweck „Arbeit Gerald Haupt“ dabei – Gerald ist ein Schulkamerad von mir gewesen und arbeitet als Missionar in Spanien.

Spendenkonto: **IBAN:** DE02 6729 2200 0000 2692 04,   
**BIC:** GENODE61WIE

Alternativ bitte ich darum, **die Arbeit der Landeskirchlichen Gemeinschaft Schlossplatz 9 in Schwetzingen zu unterstützen.** Die Landeskirchliche Gemeinschaft „Schlossplatz 9 in Schwetzingen ist eine evangelische Gemeinde und gehört zum Südwestdeutschen Gemeinschaftsverband e. V. (SGV) mit Sitz in Neustadt/Weinstraße. Der SGV ist ein freies Werk innerhalb der Evangelischen Landeskirche. Ich gehöre dieser Gemeinschaft nicht selber an, und es gibt auch keinen Zusammenhang zwischen der Gemeinde und der Glaubensstimme, doch weiß ich mich ihr im selben Glauben verbunden.

LANDESKIRCHLICHE GEMEINSCHAFT „SCHLOSSPLATZ 9“ 68723 SCHWETZINGEN

Gemeinschaftspastor: M. Störmer, Mannheimer Str. 76,  
68723 Schwetzingen,

IBAN: DE62 5206 0410 0007 0022 89  
Evangelische Bank eG, Kassel

Andreas Janssen   
Im Kreuzgewann 4   
69181 Leimen

Natürlich suche ich immer noch Leute, die Zeit und Lust haben, mitzuarbeiten - wer also Interesse hat, melde sich bitte. Meine Email-Adresse ist: [webmaster@glaubensstimme.de](mailto:webmaster@glaubensstimme.de). Insbesondere suche ich Leute, die Texte abschreiben möchten, bestehende Texte korrigieren oder sprachlich überarbeiten möchten oder die Programmierkenntnisse haben und das Design der Glaubensstimme verschönern können.