**Ein Bild, das Text enthält.

Automatisch generierte Beschreibung**

# Vorwort

Wieder einmal ging ein Jahr vorüber, und wir befinden uns im Jahr 2021 – nach einem sehr chaotischen Jahr geht es weiter.

Dieses Jahr hat uns allen eine Menge abverlangt – doch Gott hat uns hindurchgetragen.

Für mich persönlich bot die Zeit, die ich gewonnen habe, die Gelegenheit, einige neue Bücher zu erstellen. Gleichzeitig überarbeite ich viele der alten Bücher, sei es, um Fehler zu beheben oder neue Inhalte hinzuzufügen.

Vielleicht hat aber auch der eine oder die andere Lust, mitzumachen und neue Bücher zu erstellen – sprecht mich einfach an.

Euch allen wünsche ich Gottes reichen Segen und dass Ihr für Euch interessante Texte hier findet. Für Anregungen bin ich immer dankbar.

Gruß & Segen,

Andreas

# Böschenstein, Johann - Ain Christlicher Vnderricht der Bruederlichen lieb ...

**… gezogen auß der heyligen geschrifft. Durch Johann Boschenstayn.**

Zugesandt h. Philippo/ Münch Collegaten zu haydelberg. Anno. M.D. xxiiii. Jare.

Im namen des herren. CHristus Jesus sagt. Dz ist mein gebot/ das ir einander lieb habt/ wie ich euch geliebt hab/ niemant hat ein grössere liebe/ dann welcher sein seel setzt fur seyne freünde/ jr seyt meine freündt/ ob ir thun wert das ich euch gepeüt. Die wurtzel der lieb ist der fest glaub/ vnnd höchsts vertrawen in Christum Jesum den sun gottes/ vonn der reynen magt Maria/ nach der menschait geporn/ von den schrifftgelertn getödt/ von Got dem vater auff erweckt/ am dritten tag von dem todt/ darnach in die himel gestiegen/ sitzent zu der gerechten Gottes/ da selbs eyniger mitler vnd eyniger fürsprech menschlichs geschlechts gegen got vmb vergebung der sund. Also ist diser glaub ein warer vrsprung darauß die lieb volgen muß/ gegen dem nechsten/ wie vns Christus gelert hat/ was ir den mynsten (die in mich glauben) thund/ das wil ich annemen als het ir mirß gethon die liebe geduldt alle gebrechen des nächsten/ sy gedult den gerechten vnd vngerechten/ wie Christus die Sonn laßt scheynen über gut vnd böß/ die liebe frewt sich der gerechtigkait vnd warhait/ sy leydet dz vnrecht/ sy ist bereyt zu aller miltigkeyt gegen dem menschen/ sye sucht nit das ir ist. aber sy besoorgt den nutz des nechsten/ also soll vns nicht scheyden/ von der lieb/ weder neyd. forcht/ zorn/ pein leyden/ durchächtung/ kainerley gebrechen vnnsers nechsten/ aber alweg die lieb fur den haß/ die miltigkeit fur die grewlicheyt/ verzeyhung fur die vrtail/ den frid fur den krieg verwechslen Summa wann wir nit guts vmb args thun/ vnnsere feynd nit lieb haben/ so sey wie nit mer dann die Heyden vnd Türcken/ die allein iren freunden wol/ vnd iren feynden ubels thund/ wir seyen warlich nit Christen so wir den worten vnd gebotten Christi nit festen glauben/ mit der that geben/ als Paulus sagt: Dann euch ist es geben zuthun/ das ir nit allein an christum glaubent/ sonder auch vmb in leident/ er hat ye vns das gebotten vnd gelert/ gesagt/ so ir das wist/ so werts ir selig so ir es thut. Hör was Paulus sagt/ ob ich redte mit aller Englen vnd menschen zungen/ vnd hette den geyst der propheten vnd alle kunst/ vnd ob ich het allen glauben/ als das ich ein perg auff den andern trüg rc. Ob ich aber nit hab die lieb/ so ist es alles nichts rc. Dann der böß geyst glaubt auch das ein got sey/ aber mangelt der lieb/ also auch ob ich durch meine eüsserliche werck von allen menschen frumm/ gerecht/ geystlich geschetzt wurde/ so were alles verlorn vnd vmbsunst/ gantz nichts werd/ wa ich nit hette die lieb gegen meinen nechsten menschen/ er sey Christ/ Jud/ Heyd/ Turk/ Tadter/ weiß oder schwartz/ böß oder gut/ dann bey vnserm Gott ist kein anschawung der person/ Sonder in einem yedem geschlecht Wellicher got furcht/ vnd würckt die gerechtigkeit/ der ist angenem got dem herren. Auch sagt Christus vnser maister vnd gott Was ir begert das euch die leüt thun sollen das thut auch jnen/ nit allein ewren freünden/ aber auch ewren feynden/ habt einannder lieb darbey erkent man euch das ir meine iunger seyt. Item Paulus. Ir seyt nietmants etwas schuldig/ dann einander lieb zu haben Die liebe ist ein erfullung alles geschetz gottes/ wellicher sein nechsten lieb hat/ der selb erfult das gesetz. Dann das ist ye das eynig vnd höchst gebott Christi/ wie obensteet. Paulus sagt weyter/ sond in eüch ist/ solt ir frid halten mit allen menschen/ dann es steet geschryben/ mir gehort die rachung. Vnd ich wird widergelten spricht der herr/ darumb so hungeren wirt dein feind/ gib im die speyß/ so in dursten wirt/ gib im das trannck rc. Du solt nit über sigt werden von der bößheit/ aber uberwind du mit gutem dz böß rc. Christus sagt/ hab got lieb dein herren in gantzem deinem hertzen/ in gantzem deiner seel / vnd in gantzem deinem gemüt/ Das ist das gröst gebot vnd das erst/ Das ander ist dem gleich/ hab lieb dein nächsten als dich selb/ In diesen zweyen geboten hangt das gantz gesatz vnd alle Propheten/ darumb bedurffen wir Christen menschen nit grosse oder spitzfindigkeit brauchen zu vnnserm glauben allem/ die liebe lassen erscheynen auß dem glauben/ Als wie ich Christo gelaub/ also erzeyg ich die liebe meinem nesten wie ich dem armen hilff also ertzeyg ich mein glauben den ich in Christum vnnd seine wort hab/ Wir kunden Christo nichts thun dann wie er vns geheyssen hat/ den armen helffen auß warem glauben/ vnd brüderlicher lieb/ dann was wir sunst gut schätzen/ ist vor got nit angenem/ als Isaias sagt.

Vnd wir alle seynen vnreyn/ vnd all vnser gerechtigkeit als ein vermaliger vnsauber tuch/ Allein dy brüderliche lieb einander zubeweisen/ so wir das thun hab wir das gantz gesetz erfult/ Alls Paulus sagt das gantz gesatz wirt erfüllet in eim wort furwar dz/ du solt liebhaben dein nächsten als dich selbs/ vnd das die werck der liebe erscheynen zu nutz vnd dienst dem nächsten/ Vnnd also mit gutter ruw/ fridlich bey einander einhelligklich wonen on getzanck/ eyner dem andren seynen mangel gedultigklich helffen tragen. Als Paulus sagt. Ir solt tragen einer des andern bürde/ vnd also erfüllet ir das gesatz Christi mit rechtem mitleyden/ so wurden wir Christen wann wir sein gepot hielten/ Yderman bey vns fridsam ssein/ Helffen/ vnd rieten auch den frembden ausserhalb vnsers glaubens/ dz sy auch zu Christo getzogen wurden/ durch vnser eynig/ frydlich leben/ vnd brüderlich liebe/ Nit eynander in neyd/ oder tratz/ in zanck erweckten/ Zu widerwertigkeit/ vnnützer disputation/ Zorn/ sondern in frydsamer eynigkait/ einer dem andern durch ware lieb vnderweysen vnnd leren/ nit mit gryßgrammene mit sturm worten/ mit aufsätzigen spotworten/ oder verachtung der personen/ Sonder mit bewertten götlichen geschrifften/ freüntlichen ermanungen/ Niemand scheühen nach der person/ Aber die sund vermeyden/ vnd nicht den sunder/ so lang biß er bekert wirt/ Nit ein speltlein suchen in eines andern aug/ vnd seines eygen balcken nit acht haben/ Auch vnns selbs nit gerecht schätzen/ aber all fur sunder/ dann welcher on sund oder yrrung sey/ der werff sein neydstein zum ersten an den vngerechten/ dann wir sein all nit gerecht. Als Dauid sagt: Herr du solt nit eingeen mit deinem knecht in das gericht: dann nit ist rechtfertig vor dir ein ydes lebendigt/ Allein demütige liebliche gedult mit dem nechsten haben/ Niemants ergern/ schmehen/ verachten/ nimants verhindern/ dann das thut nicht die brüderliche liebe/ nit der glaub nit die hoffnung/ die liebe würckt nit solliche werck des verderbers sonder milte werck des nechsten mitleydens/ Der rechten liebe ist nichts zu schwer/ nichts zu bitter/ nichts vnmüglich/ hat kein scheinhen/ sonder alle ding süß/ freüntlich/ leidig einhellig/ geduldig/ ob auch got ein menschen/ laßt kranckheit/ Armut/ widerwertigkeit/ Ellend/ oder ander gebrechen leyden/ wo die lieb da ist/ so seind dise ding alle gering/vnd leycht zu tragen/ allweg gedencken/ O Herr/ du verlasses mich nymmer/ ob du mich lassest schwymmen/ so lassest mich doch nit ertrincken/ oder ersauffen/ mein Hoffnung hofft in dich/ in gantzer liebe rc. Auch ob ein mensch wider das ander thut in was gestalt es sey/ ist die liebe vnd vertrew da/ so ist das leyden den aber leycht/ vnd bringt kein unwillen/ dann die recht liebe sucht nit iren aygen nutz/ sonder des/ in den sy sich neyget/ vnd anhanget. Dann die recht liebe neyget sich allein zu nutz von diensteparkeit/ on alles verdriessenn in iren nechsten/ verhut auch alle geferlicheit der menschen/ sy gibt kein ergernuß/ sonder sy furkumpt vnd vbertregt allen vnnwillen. Als Paulus sagt. Ir solt sein onn beschädigung der Juden vnd Hayden/ vnd der samblung gottes/ als vnnd ich durch alle ding/ allen menschen gefellig bin/ das ocj mot sicj/ das mir nutz ist/ sonder das vil menschen nutz ist/ auff das sy selig werden/ Also soll wir auch thun/ so wirt vns got sein gnad auch überflussig mitteylen/ Wie wir die lieb vnsern nechsten mitteylen/ das/ mit wellicher maß wir vnserm nechsten messen/ wirt vns got mit der selben maß wider gelten/ mit was vrteyl wir vnsern nechsten richten/ wirt vns got auch richten/ darumb vrteilt niemant vor der zeyt das ir nit geurteylt werdet. Ist der beschluß das kein mensch den andern sol verachten/ Dann got hat gemacht alles geschlecht der menschen auß einem plut zu wonen auf dem gantzen angesicht der erden/ von einem Got erschaffen/ erlost vnd erwelt zubesitzen das reich gottes/ keiner sol der meret sein/ dann der dem andern dienen wil/ keiner gerechter/ keiner sich frümber schetzen/ sondern all gleich formich fur einander bitten/ vmb vergebung der sund/ das ist der wil vnd die leer Christi/ dardurch er vns selig machen wil/ vnd sunst durch kein ander werck dann durch festen glauben vnd ware lieb/ on mißgreyffung. Laßt vns Christo vnserm erlöser lob vnd danck sagen vmb diese gnaden reiche zeit/ damit er vns bestät in seiner heylsamen leren vnd gebotten/ vns die gnad beweyse das wir die rechte bruderliche liebe on vnderschied/ on partheyschin vnser hertzen setzen/ mit den guten oder erwelten ein freüd haben/ aber mit denn yhenen so nit hoch begnadet seind/ ein brüderlich mitleyden haben got fur einander hertzlich bitten/ vmb einhellig gnad/ vmb ein verstand. Als Paulus sagt. Dann got ist getrew/ durch welchen ir berufft seind zu der geselschafft seines suns vnsers herrn Jesu Christi. Aber ich erman euch lieben brüder durch den namen vnsers Herren jesu Christi, das ir all zu mal eynerley synnes seyt/ vnnd habt nit zwitracht vnder euch/ sonder seyt volkomen in eyem syn vnd eyner meynung/ dann mir ist fürgehalten von euch/ meine liebe brüder von dem gesind Chloes/ das zwitracht sey vnnder euch/ Daruon sag ich das yegklicher vnder euch sagt/ ich bin Paulisch/ der ander ich bin Appolisch/ der drit ich bin Cephisch/ der viert ich bin Christisch rc. Wie meynt ir das/ ist dann Christus in stuck geteylet/ Ich danck got das ich niemant vnder euch getaufft hab/ Dann wenig person rc. Also laßt vns yetz auch nit thut/ das wir vnder vns secten machen/ dadurch die menschen parteisch möchten werden/ wandlen fridlich vnder einander/ laßt vns bey Christi leer bleyben/ vnnd ein benügen daran haben/ Sein joch ist suß/ vnd sein bürdin leicht er wil vns selb erquicken/ vnnd vnser tröster sein/ Laßt allen neyd fallen/ lest sein warhaffte leer/ seine / Ewangelia/ schwanckt nit zu der rechten oder lincken seyten/ nempt Christum allein an/ Laßt in versen lerer/ Doctor/ Maister/ vnd vater sein/ nymant ist gut dann er allein/ Es kan nyemant ein ander fundament setzen/ on das gesetzt ist worden/ das da ist Christus Jhesus/ der herre erkent die gedancken der menschen/ dann sie seind valsch/ also sol sich nyemant berümen in den menschen/ Lieben brüder alle ding seind ewer. Es sey der todt/ es sey das gegenwertig oder das künfftige/ alles das ist ewer/ ir aber seyt Christi/ Christus aber ist Gottes/ Deß nam gelobet vnd gebenedeyet ist in ewigkayt. Amen.

# Lieder

## Ain new gedicht, durch Johann Böschenstain

GOt ewig ist, on endes frist,  
sein wesen on zerissen,  
Vnd doch Dabey, was gott selb sey,  
das mag kain mensche wissen:  
Got darff kain zeyt, alls ander leut,  
kain stat noch auch kain stunde,  
zu seiner stim kain munde;  
Zu seinem gon, Auch zu seim ston  
darff er kain süß, als ich hon müß,  
er ist auch gar langsame  
vnnd doch nit treg, dabey alweg  
zichtig, keüsch, on all schame.

Got on anfang, er ist nit lang,  
nit kurtz, groß oder klaine,  
Nit da noch dört, vnnd auch nit hört,  
als auff erd seind die staine;  
Nit ler noch vol, nit ala ain wol  
lind oder weyß gestalte,  
auch weder jung noch alte,  
Nit diß noch das, nit mer noch baß,  
nit spat noch frü, noch ferr noch hie,  
vnd ist doch überale,  
ich bin bericht, das in irr nicht  
kain perg noch auch kain tale.

Got ist nit schnel, auch nit sinwel,  
vnd doch behend on eilen,  
Got ist on zwanck, nit starck nit kranck;  
richt sich auff vnderweilen,  
Vnd hat kain haupt, als mancher glabt;  
gott ist sich gar dick naigen  
auch vast nider erzaygen,  
Vnd hat kain knie, ich waiß nit wie  
wandert der her, nit nach noch verr,  
jn mag niemand bezwingen,  
nit fleß nit saur, durch stain vnd maur  
ist sein gewalt auß dringen.

Got ist nit blaw, nit grien noch graw;  
vnglück in nit betriebet,  
Nit laut noch still, wenig noch vil,  
on müde er sich übet:  
Wie zaig ich in menschlichem sin?  
niemand mag in erkennen,  
sein namen auch nit nennen;  
Vnd auch dabey aller taylung frey,  
nitt zwen noch drey, noch was er sey,  
das mag kain zung außsprechen:  
wer pricht sein gebot, sag ich on spot,  
an dem wirt sich got rechen!

Noch ist berait götlich driualttigkait,  
vnd ist doch nun ain wesen.  
Hie laß ichs ston, nit weytter zu gon,  
also hab ich geleßen:  
Es wer vmb sunst, das ich mitkunst  
solich sach wölt auß grinden,  
das kain mensch ye mocht finden;  
Kain weyß noch gstalt ward nie gemalt,  
wie got der her gestaltet wer,  
kain farb mag ihn auß weysen;  
kain holtz noch stain, noch laim noch bain,  
gold, silber, noch kain eyßen.

Got vngenant, auch vnbekant  
allen geschöpften iste:  
Sollt mein verstan got dar vmb lan?  
das wer ain arger liste;  
Ich wer auch tab, dann rechter gelab  
sagt von macht, weyßhayt, güte  
vnd wie vns gott behüte,  
Auch seiner milt niemandt engilt:  
gieng ich das irr, was solte mir  
mein speher list zu prauchen?  
darumb all die vns irrent hie,  
müßent in kunsten strauchen.

Got klarer schein, hie laß ichs sein,  
dein gothayt vnberüret:  
Ker mein begir allain zu dir,  
als künig dauid probieret.  
Der spricht vns zu, das ware ru  
alain in got werd funden  
nach diesem ellend zu stunden;  
Er zayget, das der recht weg was,  
das wir on schuld, in der geduldt,  
vnser sel hie besitzen:  
was hilfft, das sunst wir on die kunst  
vnser vernunfft ser spitzen?

Her got, ich pit, verlaß mich nit,  
laß mich dein diener bleyben!  
Allain in dich bin hoffen ich,  
dein hilff von mir nit scheide!  
Dan kain trost ist, wa dein hilff nit ist,  
in himel vnnd auff erden  
kain mensch salig mag werden.  
On dein gnad wirt kaines rath:  
so send vnns trat dein hilff vnd rat  
vnd laß vns nit verderben,  
in disem tal leid wir groß qual  
mitt krieg vnd großem sterben.

## Da Jesus an des Kreuzes Stamm

1. Da Jesus an des Kreuzes Stamm  
Der ganzen Welt Sünd‘ auf sich nahm,  
Sprach er in seinen Schmerzen  
Noch sieben Wort‘, die lasset uns  
Erwägen wohl im Herzen.

2. Zum ersten: Vater, strafe nicht  
An ihnen, was mir jetzt geschicht,  
Weil sie es nicht verstehen.  
Vergib uns, Gott, wenn wir auch noch  
Aus Irrtum was begehen!

3. Zum andern er des Schächers dacht‘:  
Fürwahr du wirst noch vor der Nacht  
In meinem Reich heut‘ leben.  
O Herr, nimm uns auch bald zu dir,  
Die wir im Elend schweben.

4. Zum dritten: Deinen Sohn sieh, Weib!  
Johannes, ihr zu Dienste bleib  
Und sie als Mutter liebe!  
Versorg, Herr, die wir lassen hier,  
Daß niemand sie betrübe!

5. Zum vierten sagte er: Mich dürst’t!  
O Jesu, großer Lebensfürst,  
Du hast Durst und Verlangen  
Nach unsrer Seligkeit; drum hilf,  
Daß wir sie auch empfangen.

6. Zum fünften: O mein Gott, mein Gott,  
Wie läßt du mich so in der Not?  
Hier wirst du, Herr, verlassen,  
Daß uns Gott wieder dort aufnehm‘.  
Den Trost laß uns wohl fassen.

7. Zum sechsten: Hiermit ist vollbracht  
Und alles nunmehr gutgemacht.  
Gib, daß wir auch durchdringen,  
Und was du, Herr, uns auferlegt,  
Hilf seliglich vollbringen.

8. Zum siebenten: Ich meine Seel‘,  
O Gott, mein Vater, dir befehl‘  
Zu deinen treuen Händen.  
Dies Wort sei unser letzter Wunsch,  
Wenn wir das Leben enden.

9. Wer oft an diese Wort‘ gedenkt,  
Wenn seine Missetat ihn kränkt,  
Der wird es wohl genießen;  
Denn er durch Gottes Gnad‘ erlangt  
Ein ruhiges Gewissen.

10. Verleih und dies, Herr Jesu Christ,  
Der du für uns gestorben bist!  
Gib, daß wir deine Wunden,  
Dein Leiden, Marter, Kreuz, und Tod  
Betrachten alle Stunden!

## Passionslied

*Nach einem alten bei Friedrich Gutknecht in Nürnberg ohne Jahr erschienen Druck unter dem Titel „Ein geistlich Lied von den siben Worten, die der Herr an dem Creutze sprach. Ein ander Lied von einem Apffel und von dem leiden Christi. In dem roten Zwinger thon“*

Da Jesus an dem Kreuze stund[[1]](#endnote-1)  
Und ihm sein Leichnam was verwund’t  
So gar mit großem Schmerzebn,  
Die sieben Wort, die der Herre sprach,  
Betracht‘ in deinem Herzen.

Zum Ersten sprach er gar süßiglich  
Zu seinem Vater vom Himmelreich  
Mit Kräften und mit Sinnen:  
Vergieb ihn’n, Vater! sie wissen nicht,  
Was sie an mir verbringen.

Zum Andern gedenk seiner Barmherzigkeit,  
Die Gott an den Schächer hat geleit[[2]](#endnote-2),  
Sprach Gott gar gnädigleiche:  
Fürwahr, du wirst heut‘ bey mir seyn  
In meines Vaters Reiche.

Zum Dritten gedenk seiner großen Noth,  
Laß dir die Wort‘ nicht seyn ein’n Spott:  
Weib, schau dein’n Sohn gar eben!  
Johannes, nimm deiner Mutter wahr,  
Du sollt ihr’r gar eben pflegen.

Nun merket, was das viert‘ Wort was:  
Mich dürst’t so hart ohn Unterlaß,  
Schrey Gott mit lauter Stimme.  
Das menschleich‘ Heil thät‘ er begehr’n;  
Seiner Nagel ward er empfinden.

Zum Fünften gedenk seiner Barmherzigkeit,  
Die Gott am heiligen Kreuz ausschrey:  
Mein Gott, wie hast du mich verlassen!  
Das Elend, das ich leiden muß,  
Das ist ganz über die Maßen.

Das sechst‘ was gar ein kräftigs Wort,  
Das mancher Sünder auch erhört  
Aus seinem göttlichen Munde:  
Es ist vollgracht mein Leiden groß  
Wol hie zu dieser Stunde.

Zum Siebenten befehl ich mich, Vater, in deine Händ‘!  
Den heiligen Geist du zu mir send‘  
An meinen letzten Zeiten,  
Wenn sich mein‘ Seel‘ von mir will scheiden,  
Und mag nicht länger beiten[[3]](#endnote-3).

Wer Gottes Marter in Ehren hat  
Und oft gedenkt der sieben Wrot,  
Des will Gott eben pflegen  
Wol hie auf Erd‘ mit seiner Gnad‘,  
Und dort im ewigen Leben.

# Quellen:

Sämtliche Texte sind der [Glaubensstimme](http://www.glaubensstimme.de/) entnommen. Hier sind zumeist auch die Quellangaben zu finden.

\_\_\_\_----\_\_\_\_----\_\_\_\_----\_\_\_\_----\_\_\_\_----\_\_\_\_----\_\_\_\_----

Die Bücher der Glaubensstimme werden kostenlos herausgegeben und dürfen kostenlos weitergegeben werden.

Diese Bücher sind nicht für den Verkauf, sondern für die kostenlose Weitergabe gedacht. Es kommt jedoch immer wieder zu Fragen, ob und wie man die Arbeit der Glaubensstimme finanziell unterstützen kann. Glücklicherweise bin ich in der Situation, dass ich durch meine Arbeit finanziell unabhängig bin. Daher bitte ich darum, Spenden an die **Deutsche Missionsgesellschaft** zu senden. Wenn Ihr mir noch einen persönlichen Gefallen tun wollt, schreibt als Verwendungszweck „Arbeit Gerald Haupt“ dabei – Gerald ist ein Schulkamerad von mir gewesen und arbeitet als Missionar in Spanien.

Spendenkonto: **IBAN:** DE02 6729 2200 0000 2692 04,   
**BIC:** GENODE61WIE

Alternativ bitte ich darum, **die Arbeit der Landeskirchlichen Gemeinschaft Schlossplatz 9 in Schwetzingen zu unterstützen.** Die Landeskirchliche Gemeinschaft „Schlossplatz 9 in Schwetzingen ist eine evangelische Gemeinde und gehört zum Südwestdeutschen Gemeinschaftsverband e. V. (SGV) mit Sitz in Neustadt/Weinstraße. Der SGV ist ein freies Werk innerhalb der Evangelischen Landeskirche. Ich gehöre dieser Gemeinschaft nicht selber an, und es gibt auch keinen Zusammenhang zwischen der Gemeinde und der Glaubensstimme, doch weiß ich mich ihr im selben Glauben verbunden.

LANDESKIRCHLICHE GEMEINSCHAFT „SCHLOSSPLATZ 9“ 68723 SCHWETZINGEN

Gemeinschaftspastor: M. Störmer, Mannheimer Str. 76,  
68723 Schwetzingen,

IBAN: DE62 5206 0410 0007 0022 89  
Evangelische Bank eG, Kassel

Andreas Janssen   
Im Kreuzgewann 4   
69181 Leimen

Natürlich suche ich immer noch Leute, die Zeit und Lust haben, mitzuarbeiten - wer also Interesse hat, melde sich bitte. Meine Email-Adresse ist: [webmaster@glaubensstimme.de](mailto:webmaster@glaubensstimme.de). Insbesondere suche ich Leute, die Texte abschreiben möchten, bestehende Texte korrigieren oder sprachlich überarbeiten möchten oder die Programmierkenntnisse haben und das Design der Glaubensstimme verschönern können.

# Endnoten

1. In dem Original steht: hieng [↑](#endnote-ref-1)
2. gelegt, erzeigt [↑](#endnote-ref-2)
3. warten, bleiben [↑](#endnote-ref-3)